Haid Berpanjangan Tapi Keluar Sikit-sikit? Ini 9 Puncanya, Ada Yang Disebabkan Penyakit Bahaya!

Kenapa saya kerap alami haid berpanjangan tapi sedikit? Tidak dinafikan, tempoh haid bagi setiap wanita berbeza-beza. Ada wanita yang datang
period
 kurang daripada 7 hari. Ada juga yang mengalami
period
yang berpanjangan hingga mengganggu kehidupan seharian. Malah, masalah haid juga boleh menyebabkan wanita jadi tertekan!

Lebih memburukkan keadaan,
haid selalunya datang dengan simptom-simptom yang tersendiri.
 Pada waktu ini, wanita akan mengalami masalah kekejangan, sering sakit kepala dan mood
swing
 yang teruk. Bayangkan jika anda terpaksa bertahan dengan semua simptom ini lebih dari 7 hari, boleh stres tau!

Untuk sesetengah wanita, haid yang berpanjangan berlaku sekali-sekala. Walau bagaimanapun, jika ia berlaku dengan kerap, mungkin sudah tiba masanya untuk anda berkunjung ke klinik yang berdekatan.

Selalunya, haid berpanjangan tapi sedikit merupakan tanda penyakit yang perlu diperiksa oleh pakar!

Untuk mendapatkan lebih banyak info tentang Kesihatan Wanita, sila dapatkannya
di sini.

Berapa lamakah tempoh haid yang berpanjangan?

Pasti ramai yang tertanya-tanya,
berapa lamakah tempoh haid
 bagi wanita yang mengalami
period
berpanjangan?

Selalunya, haid berlangsung selama 3 hingga 7 hari. Jika
period
 anda berlarutan lebih daripada 7 hari, ia dikira sebagai haid berpanjangan.

Haid berpanjangan juga dikenali sebagai
menorrhagia
. Wanita yang
mengalami pendarahan yang berat semasa haid
 juga dikatakan mengalami
menorrhagia
. Hampir 5% wanita mempunyai masalah ini.

Jika anda mempunyai masalah haid yang berpanjangan, pastikan anda berjumpa doktor untuk pemeriksaan lanjut. Selalunya, haid berpanjangan merupakan tanda penyakit seperti:

Ketidakseimbangan hormon.

Masalah di kawasan rahim.

Kanser.

Sebab itulah, penting untuk anda berjumpa doktor jika mempunyai masalah haid berpanjangan.
Menorrhagia
boleh menyebabkan ketidakselesaan dan mengganggu rutin harian anda.

Malah, jika anda kerap mengalami haid yang berpanjangan, besar kemungkinan anda akan
menghidap anemia pada masa akan datang
.

9 punca haid berpanjangan tapi sedikit

Ada beberapa masalah kesihatan yang mungkin menjadi punca haid berpanjangan. Antaranya:

1. Perubahan hormon

Perubahan hormon atau ovulasi
 boleh menyebabkan wanita mengalami haid berpanjangan. Selalunya, ketidakseimbangan hormon akan berlaku pada gadis muda yang baru mencecah akil baligh, atau wanita yang menghampiri menopaus.

Penyakit tiroid
 dan
PCOS
 juga boleh menyebabkan wanita mengalami masalah hormon.

2. Pengambilan ubat-ubatan tertentu

Wanita juga mungkin akan mengalami masalah haid berpanjangan jika mereka mengambil ubat-ubatan tertentu,
terutamanya pil perancang hormon.

Pemakaian IUD juga berpotensi menyebabkan masalah yang sama.

Selain itu, ubat lain seperti aspirin, ubat pencair darah serta ubat anti radang juga boleh menyebabkan wanita mengalami
menorrhagia
.

3. Haid berpanjangan tapi sedikit disebabkan kehamilan

Kadangkala, pendarahan berpanjangan mungkin bukan disebabkan oleh haid, tetapi tanda kehamilan yang tidak selamat seperti
kehamilan ektopik
 atau keguguran.

Kondisi seperti
placenta previa
, satu keadaan yang berlaku ketika plasenta menutup bukaan uterus (serviks), juga boleh menyebabkan pendarahan berpanjangan.

Jika anda pernah melakukan ujian kehamilan dan keputusannya positif, jumpa doktor secepat mungkin, terutamanya jika anda mengalami masalah pendarahan vagina.

4. Ada polip pada rahim anda

Polip boleh menyebabkan pendarahan vagina yang berpanjangan.
 Malah, pendarahan yang berlaku juga selalunya lebih berat daripada biasa.

Namun, ada juga wanita yang mempunyai
period
 berpanjangan tetapi sedikit.

Apabila ada tisu abnormal pada dinding uterus, ketumbuhan kecil seperti polip berisiko untuk tumbuh. Walau bagaimanapun, jarang sekali polip bertukar menjadi kanser.

Polip juga lebih berisiko tumbuh dalam rahim wanita yang berusia 40 hingga 50 tahun berbanding wanita muda.

Baca juga:

Apa Itu Polip Serviks? Masalah Ini Boleh Menyebabkan Kanser Serviks!

Darah Haid Banyak Mungkin Petanda Fibroid Atau Polip Rahim, Yang Mana Satu Boleh Jadi Kanser?

5. Adenomiosis

Adenomiosis berlaku apabila tisu yang melapisi rahim membesar dan tumbuh ke dalam dinding uterus. Tisu ini juga akan menjadi tebal dan menyebabkan pendarahan setiap kali wanita datang haid.

Malah, wanita yang mempunyai masalah ini juga akan mengalami kesakitan di kawasan rahim ketika datang haid.

6. Masalah tiroid menyebabkan haid berpanjangan tapi sedikit

Anda mungkin mengalami masalah tiroid jika haid datang dalam satu tempoh masa yang lama.
Kondisi ini juga dikenali sebagai hipotiroidisme.

7. Masalah pendarahan

Wanita yang mempunyai masalah pendarahan, atau darah tidak mampu membeku secara normal ketika haid akan mengalami
period
yang berpanjangan. Antara contoh penyakit yang boleh menyebabkan haid yang lama
ialah hemofilia
 dan penyakit von Willebrand.

8. Obesiti

Berat badan yang berlebihan
 juga boleh menyebabkan haid berpanjangan tapi sedikit. Lemak pada badan boleh menghasilkan lebih banyak hormon estrogen. Lebihan estrogen inilah yang menyebabkan haid wanita menjadi lebih panjang daripada biasa.

9. Kanser punca haid berpanjangan tapi sedikit

Haid berpanjangan juga boleh menjadi tanda kanser. Dalam sesetengah wanita, ini merupakan tanda-tanda awal
kanser serviks
 atau
kanser ovari.

Jika anda mempunyai masalah period berpanjangan, jumpa doktor untuk pemeriksaan lanjut. Doktor mungkin akan bertanya mengenai simptom-simptom yang anda alami untuk melakukan diagnosis yang bersesuaian.

Jangan sesekali abaikan masalah haid berpanjangan tetapi sedikit. Jika dibiarkan, ia boleh mengganggu kehidupan seharian anda. Oleh sebab itu, dapatkan rawatan yang bersesuaian supaya haid anda kembali normal.


Penyakit Cemburu Membabi Buta: Kenali Sindrom Othello

Kata orang, cemburu itu tanda sayang tetapi bagaimana pula dengan amalan cemburu membabi buta sehingga menyebabkan tekanan emosi?

Kenali sindrom Othello

Bagaimana perasaan dan reaksi anda jika diajukan pelbagai soalan dan dilemparkan pelbagai tuduhan tidak berasas oleh pasangan anda? Kalau sekali dua mungkin masih boleh bersabar dan bertindak positif tetapi bagaimana jika ia berlaku hampir setiap hari? Inilah masalah yang dihadapi oleh seseorang yang menjalinkan hubungan dengan penghidap sindrom Othello.

Othello ya, bukan oh telo!

Sindrom Othello yang turut dikenali sebagai
‘pathological jealousy’
, adalah sejenis gangguan delusi di mana seseorang itu cenderung untuk membuat pelbagai tuduhan tidak berasas terhadap pasangan mereka tanpa sebarang bukti yang kukuh. Dakwaan mereka ini boleh dibuat berdasarkan perkara yang tidak masuk akal ataupun perkara yang tidak signifikan. Berbeza dengan penyakit delusi yang lain, penghidap sindrom ini cenderung untuk menghendap (stalking), melakukan sabotaj dan juga berupaya untuk bertindak ganas.

Nama Othello datangnya daripada seorang watak dalam
pementasan Shakespeare bertajuk ‘Othello’
. Dalam pementasan tersebut, watak utama (seorang lelaki) telah membunuh isterinya kerana mempercayai bahawa dia telah berlaku curang.

Bentuk sindrom Othello

Penyakit ini boleh wujud dalam beberapa bentuk  seperti obsesi dan juga delusi. Berikut merupakan penjelasan untuk setiap bentuk penyakit ini:

Obsesi
– Bentuk obsesi ini disertai oleh pemikiran cemburu yang melampau diikuti oleh satu set tindakan yang dilakukan berulang kali (kompulsif) demi memuaskan pemikiran obsesif tersebut. Sebagai contoh, akibat sering hadir pemikiran negatif terhadap pasangan dan rasa cemburu yang membuak – buak, seseorang itu mungkin akan menelefon pasangannya berkali-kali untuk mengetahui perihal mereka.

Antara perbuatan kompulsif yang mungkin dilakukan oleh penghidap sindrom ini adalah: Memeriksa mesej dalam telefon pasangan

Menyaring setiap interaksi dalam akaun media sosial pasangan

Menuduh pasangan berlaku curang jika cuba mengelak daripada diserang

Mengekori atau menghendap pasangan dari masa ke semasa

Mengehadkan pergaulan pasangan walaupun dengan kawan rapat atau ahli keluarga

Delusi
– Definisi delusi adalah kepercayaan salah yang kukuh tentang suatu perkara walaupun bukti jelas menunjukkan bahawa kepercayaan mereka adalah salah. Sebagai contoh, seseorang itu yakin bahawa artis ternama sedang bercinta dengannya walaupun artis tersebut tidak tahu menahu akan kewujudan mereka. Bagi penghidap sindrom ini, delusi yang mereka alami adalah delusi kecurangan (delusion of infidelity).

Bagaimana boleh berlaku penyakit cemburu membabi buta ini?

Terdapat beberapa sebab atau faktor risiko yang dikaitkan dengan sindrom ini. Antaranya

1.Gangguan fungsi seksual

Bagi seseorang yang mempunyai gangguan prestasi seksual akibat masalah kesihatan tertentu, mereka cenderung untuk dihantui bayangan pasangan mereka curang dengan orang lain demi mendapatkan kepuasan seksual. Walaupun pasangan mereka tidak curang, tanggapan ini akan mendorong mereka untuk membentuk perasaan cemburu yang melampau dan mula membuat tuduhan yang tidak berasas.

2.Faktor persekitaran dan budaya

Sesetengah budaya cukup mengangkat martabat satu jantina berbanding jantina yang lain. Pengukuhan peranan dominan lelaki dan sifat menyerah wanita dapat dilihat dalam pelbagai budaya konservatif di sekitar Timur Tengah dan Asia Tengah. Dalam kebanyakan kes, penekanan peranan ini boleh menjadi terlalu ekstrim sehinggakan wanita itu dianggap sebagai hak milik suami mereka. Ini mendorong kepada sikap cemburu membabi buta, pergaduhan dan juga tindakan agresif.

3.Penyalahgunaan dadah atau pengambilan alkohol

Terdapat kajian yang telah mengenal pasti bahawa penyalahgunaan alkohol dikaitkan dengan peningkatan risiko untuk menghidap sindrom ini. Selain itu, penggunaan dadah amfetamin dan kokain turut dikaitkan dengan kecenderungan yang sama.

4.Faktor psikologi dan peranan penyakit mental lain

Sindrom Othello boleh disebabkan oleh sifat ‘
insecure
’ semula jadi yang dimiliki seseorang, atau melalui pengalaman lampau mereka. Ia juga boleh dijumpai dalam kalangan penghidap penyakit mental tertentu. Antara penyakit yang dikaitkan dengan masalah cemburu membabi buta ini adalah schizophrenia dan juga
penyakit bipolar
.

Akibat perasan cemburu yang melampau, penghidap sindrom ini cenderung untuk melakukan penderaan fizikal dan mental terhadap pasangan mereka. Jika anda mempunyai pasangan yang mempunyai masalah ini, segera dapatkan bantuan agar anda tidak terus merana. Seperti mana-mana penyakit, terdapat rawatan dan pengurusan yang boleh dilakukan oleh doktor. Selain perasaan cemburu, bersangka baik dan saling mempercayai  juga adalah tanda sayang seseorang terhadap pasangan mereka.


5 Cara Mengatasi Tidur Berdengkur

Tidur berdengkur sering berlaku terutamanya dalam kalangan mereka yang terlebih berat badan. Ia boleh menyebabkan orang sekeliling terganggu. Selain mengganggu, beberapa masalah kesihatan juga boleh berlaku disebabkan olehnya.

Sebelum rumah tangga anda bergegar, elok juga anda lihat 5 cara berikut untuk mengatasi masalah tidur berdengkur anda.

1. Tukar posisi tidur

Angkat kepala anda sekitar 4 inci. Ini boleh membantu rahang dan lidah anda bergerak ke depan serta memudahkan pernafasan. Selain itu, cuba tidur dalam posisi mengereng ke sisi. Ia mungkin juga dapat membantu.

2. Amalkan rutin tidur yang sihat

Apabila anda terlalu penat kerana kerja yang banyak di pejabat, otot anda akan menajdi terlalu mengendur ketika tidur. Ini akan menyebabkan tidur berdengkur. Amalkan tidur yang cukup dan jadual yang tetap.

3. Tukar bantal

Bantal anda mungkin mengandungi banyak habuk atau alergen yang boleh membuatkan dengkuran anda lebih kuat. Cuba tukar bantal serta sarung baru yang lebih segar. Lakukannya secara berkala dalam satu atau dua minggu sekali.

4. Kekalkan udara lembap di dalam bilik

Udara kering boleh merengsa membran pada hidung dan membuatkannya menjadi bengkak. Saluran pernafasan menjadi sempit dan menyebabkan anda berdengkur dengan lebih teruk.

5. Turunkan berat badan

Terlebih berat badan antara sebab berdengkur. Lemak yang ada pada leher boleh menyempitkan saluran pernafasan. Dalam kes yang lebih teruk, ia boleh membawa kepada apnea tidur.

Hello Health Group
 tidak menyediakan nasihat perubatan, diagnosis atau rawatan.


Faraj Longgar Kerana Seks Hanya Sekadar MITOS, Ini Yang Wanita Perlu Tahu!

Kita selalu mendengar mengenai faraj longgar apabila kerap melakukan seks. Tetapi yang menjadi persoalan kini, adakah ia 1 fakta atau sekadar mitos?

Untuk mendapatkan lebih banyak info tentang Kesihatan Wanita, sila dapatkan
di sini
.

Betul ke wujud faraj longgar?

Kebanyakan wanita percaya, faraj boleh menjadi longgar kerana kerap melakukan seks. Ini kerana bagi mereka keanjalan faraj boleh hilang dan menjadi longgar buat selamanya, khususnya buat individu yang
kerap melakukan seks
.

Kepercayaan tentang faraj longgar adalah tidak benar sama sekali.
Faraj adalah 1 bahagian yang elastik
: di mana ia boleh meregang untuk menerima kemasukan atau penembusan (
penetration
) d
aripada zakar
, dan
 ketika melahirkan bayi.

Umumnya faraj
 tidak memerlukan tempoh masa panjang untuk kembali kepada bentuk asal. Walau bagaimanapun, apabila seseorang individu wanita itu semakin meningkat usia dan melalui proses melahirkan bayi secara berulang kali,
faraj akan cenderung untuk mengalami perubahan
.

Mustahil faraj longgar kerana seks

Penting untuk anda ingat, tidak wujud sebenarnya istilah faraj longgar. Ini kerana faraj hanya akan mengalami perubahan disebabkan pertambahan usia dan proses
melahirkan bayi
, namun ia bukanlah 1 proses yang kekal.

Mitos ini dipercayai digunakan untuk menjatuhkan maruah individu wanita, kononnya untuk menggambarkan kehidupan seks dilakukan bersama lebih daripada seorang individu lelaki. Hakikatnya isu faraj longgar tidak akan wujud walaupun sekerap mana anda melakukan seks.

Dalam erti kata yang mudah, otot pada sekitar faraj boleh mengembang dan juga mengecut seperti gelang getah.

Perubahan semula jadi

Hanya 2 perkara yang boleh menyebabkan anda berasa seperti mengalami faraj yang kurang anjal:

 Peningkatan usia

Apabila mencecah usia 40 tahun, tahap elastik bahagian faraj akan berdepan perubahan. Ini disebabkan kehilangan estrogen dalam badan. Keadaan seperti itu akan mengakibatkan tisu faraj menjadi:

Semakin nipis

Kering

Kurang berasid

Kurang fleksibel

Kurang elastik

Perubahan ini akan lebih ketara apabila anda sudah mencapai peringkat usia menopaus.

 Proses bersalin berulang kali

Melahirkan anak secara normal, iaitu melalui saluran faraj, pastinya akan menyebabkan bahagian tersebut meregang sehabisnya bagi membolehkan keseluruhan badan bayi melaluinya.

Selepas bayi dilahirkan, kemampuan faraj untuk kembali rapat akan berkurangan. Situasi ini pastinya membuatkan faraj menjadi sedikit longgar. Tetapi percayalah, ia
1 keadaan normal bagi setiap wanita yang melalui proses bersalin
.

Ini bermakna kekerapan melakukan seks tidak akan sama sekali menjejaskan keadaan faraj anda. Malahan ia tidak akan menyebabkan faraj menjadi longgar seperti kepercayaan kebanyakan individu selama ini.

Faraj ketat yang terbaik?

Rata-rata wanita gusar jika keadaan faraj menjadi longgar. Namun adakah faraj yang ketat akan memberi jaminan anda akan dapat melakukan seks dan menikmatinya lebih baik berbanding faraj yang kurang anjal?

Sebenarnya, keadaan faraj yang ketat boleh menjadi simptom yang mendasari keadaan kesihatan tertentu. Ia terutamanya jika anda mungkin mengalami rasa sakit atau tidak selesa ketika penembusan sewaktu melakukan seks.

Sebenarnya, ketika anda berasa ghairah, otot faraj secara semula jadi akan menjadi tenang. Jadi faraj akan menghasilkan pelincir dan meregang dengan baik untuk memudahkan penembusan.

Namun jika keadaan sebaliknya, di mana anda tiada keghairahan atau tidak mempunyai keinginan untuk melakukan seks mahupun tidak bersedia secara fizikal – faraj tidak akan berada dalam keadaan santai, maka faraj tidak akan mengeluarkan pelincir dan tidak akan meregang.

Sekiranya otot faraj terlalu ketat, ia akan menyebabkan
aktiviti seks menjadi perkara yang mendatangkan kesakitan
 dan menyukarkan anda untuk mencapai tahap klimaks.

Kesakitan itu mungkin sebagai tanda anda mempunyai risiko mengalami vaginimus, iaitu kesakitan yang berlaku, sebelum atau semasa penembusan dan ia boleh berlaku semasa melakukan seks, memasukkan tampon atau ketika melakukan ujian pelvik bagi memasukkan spekulum.

Perkuatkan otot

Jika masalah keanjalan faraj menjadi kebimbangan, mungkin anda boleh melakukan senaman pelvis bagi menguatkan otot lantai pelvis anda. Otot-otot ini penting dalam memberikan sokongan yang anda perlukan pada bahagian pundi kencing, rektum, usus kecil dan uterus.

Jika anda mempunyai
otot lantai pelvis yang lemah
 disebabkan proses kelahiran dan penuaan, anda mungkin akan berdepan masalah seperti:

Mengalami masalah kebocoran air kencing yang tidak terkawal

Kentut faraj

Berdepan rasa, keperluan atau keinginan untuk kencing secara berterusan

Mengalami kesakitan pada
sekitar bahagian pelvis

Mengalami
kesakitan semasa melakukan seks

Senaman lantai pelvis mungkin boleh membantu untuk mengatasi masalah kebocoran air kencing ringan. Walau bagaimanapun, senaman lantai pelvis ini mungkin tidak akan memberikan perubahan atau dapat membantu wanita yang mengalami masalah kebocoran air kencing yang serius dan kronik.

Sekadar mitos

Apa yang dapat disimpulkan, kekerapan melakukan seks menyebabkan faraj longgar adalah MITOS semata-mata. Maka anda tidak perlu risau, okay? Jalani kehidupan seks anda seperti biasa dan nikmatilah ia dengan penuh keseronokan.


Apa Yang Perlu Anda Tahu Untuk Menjaga Bayi 21 Bulan?

Pembesaran & Tingkah Laku

Apa yang patut anak saya lakukan semasa tempoh ini?

Anak anda kini sudah berumur 21 bulan. Dia berkemungkinan sangat aktif dan sedang belajar berlari. Dia bahkan mungkin cuba berjalan berundur atau memanjat tangga. Ini sangat bagus! Dia sedang membina otot, koordinasi antara tangan dan mata serta kestabilannya. Jika anda menemui anak anda duduk dan diam, jangan terlalu risau. Kadangkala, anak anda mengambil masa untuk memerhati persekitarannya. Kebanyakan kanak-kanak akan menghabiskan sekitar 20% dari harinya untuk melakukan ini. Anda harus biarkan doktor tahu jika anak anda langsung tidak aktif.

Anak anda mungkin sudah mampu menyusun lego untuk membina bangunan atau menconteng kertas dan kadangkala dinding rumah. Ini menunjukkan bahawa skil motornya sedang berkembang.

Apa yang patut anak saya bersedia lakukan?

Cara yang terbaik untuk membantu anak anda ialah dengan memberikannya kebebasan untuk berlari dan jatuh. Sebagai seorang ibu, sudha pasti susah untuk melepaskan anak anda. Anda tidak pernah ingin melihat anak anda cedera. Tetapi, semakin banyak mereka jatuh, semakin kuat semangat mereka untuk bangun semula. Ini adalah cara yang terbaik untuk anak anda belajar dan membesar.

Anak anda akan ingin melukis dan menconteng. Anda harus menggalakkan mereka dengan memberikan mereka kertas kosong dan krayon. Jika anda memilih pen marker, pastikan ia jenis yang boleh dibasuh. Anda boleh membantu mereka menjadi lebih kreatif.

Temu Janji Doktor

Apa yang patut berlaku kepada anak saya semasa menemui doktor?

Jika anak anda tidur berdengkur, membuat bunyi dengkur atau bernafas melalui mulut, anda harus memaklumkannya kepada doktor. Jika anak anda mengalami masalah tidur disebabkan tonsil atau tekak bengkak, doktor akan mengesyorkan untuk membuangnya. Membuang tonsil adalah cara yang mudah untuk menyelesaikan masalah anak anda.

Apa yang harus beritahu doktor?

Cara yang paling selamat dan efektif untuk membuatkan ubat anak anda makan ubat apabila dia enggan disebabkan rasa, rupa atau bau ubat yang tidak menarik adalah:

Letakkan satu sudu garam atau jus ke dalam ubat tersebut;

Campurkan ubat ke dalam secawan susu atau jus;

Campurkan ubat ke dalam yogut atau epal hancur;

Buatkan ubat tersebut seperti gula-gula;

Gunakan picagari oral atau ubat titisan;

Minta ubat lain dari doktor.

Jika anak anda masih enggan mengambil ubat disebabkan rasanya, sila bercakap dengan ahli farmasi. Anda juga boleh bertanya doktor anak anda untuk mengesyorkan atau mempreskrip ubat jenis tablet yang anda boleh hancurkan dan campurkan dengan yogut atau epal hancur.

Apa yang harus dijangkakan

Apa yang saya bimbangkan?

Apa yang anda mungkin bimbangkan ialah teror malam. Ia adalah berbeza dengan mimpi ngeri. Semasa teror malam, mata anak anda terbuka, dan dia akan bergerak dan kebiasaannya menjerit dan menangis. Hal ini tdak kerap berlaku tetapi adalah satu yang menakutkan jika berlaku kepada anak anda. Kebiasaannya anda tidak boleh membangunkan atau menenangkan anak anda. Ini membuatkan anda berasa tidak berdaya. Anak anda kelihatan seperti sedar, tetapi masih tidur.

Jangan risau – teror malam tidak berbahaya. Jika menenangkan mereka membantu anak anda semasa teror malam, anda boleh lakukannya. Jangan paksakan sentuhan fizikal atau cuba menahan dirinya. Pastikan dia tidak mencederakan dirinya. Selepas beberapa lama, dia akan kembali kepada tidur yang normal.


Apa Itu Disforia Jantina?

Disforia jantina ataupun gender disforia mempunyai definisi sebagai satu keadaan yang menyebabkan seseorang itu mempunyai krisis mengenai jantina mereka sendiri.

Rasa tidak selesa ini sangat kuat hingga ia boleh menyebabkan seseorang itu
menghidap depresi
 dan kegelisahan yang melampau.

Disforia jantina bukan maksud seseorang itu sengaja ingin merubah dirinya. Namun, mereka dihantui satu rasa yang amat kuat mengenai jantina mereka hingga ia mampu menganggu kehidupan seharian mereka.

Masalah ini digariskan di dalam
Diagnostic and Statistical Manual of Mental Disorders
 (DSM-5), sebuah manual oleh
American Psychiatric Association
 untuk
mendiagnosis masalah mental.

Apakah Maksud Dan Definisi Disforia Jantina (Gangguan Identiti Jantina)?

Jantina, lelaki atau perempuan merupakan faktor penting dalam mewujudkan keperibadian dan membentuk perasaan diri.

Gangguan identiti jantina mempunyai definisi ataupun maksud sebagai satu keadaan di mana seorang lelaki atau wanita berasa identiti diri mereka dengan jantina yang bertentangan.

Individu yang mempunyai gangguan ini sering berasa sangat tidak selesa terhadap struktur anatomi jantina itu sendiri. Mereka yang mengalami masalah jantina boleh bertindak dan menyatakan dirinya sebagai ahli kumpulan bertentangan jantina dan mungkin menyatakan hasrat untuk mengubah penampilan tubuh.

Gangguan ini memberi kesan kepada imej peribadi individu dan mempengaruhi gaya, tingkah laku dan pakaian individu. Individu yang
membuat perubahan pada penampilan
 mereka menggunakan kosmetik, hormon, atau pembedahan dipanggil trans-seksual.

Apakah Punca
Disforia Jantina?

Punca gangguan jantina masih belum ditemui, tetapi terdapat beberapa andaian yang menunjukkan bahawa penyebab gangguan ini mungkin disebabkan oleh:

Genetik yang tidak normal (kromosom)

Ketidakseimbangan hormon dalam perkembangan kehamilan atau semasa kanak-kanak

Kurangnya keibubapaan dan hubungan sosial

Gabungkan semua elemen ini

Sejauh Mana Lazimnya
Disforia Jantina
?

Gangguan ini lebih biasa pada lelaki berbanding wanita. Berdasarkan kriteria diagnostik semasa, anggaran antara 0.005% hingga 0.014% lelaki dan 0.002% hingga 0.003% wanita yang didiagnosis dengan
gangguan jantina.

Sekiranya gangguan identiti jantina tidak dikesan dan dirawat, mentaliti akan menjadi lebih kuat, pesakit akan menolak jantina asal dan ingin melakukan pembedahan menukar jantina.

Gangguan identiti jantina adalah gangguan jarang yang memberi kesan kepada kanak-kanak dan orang dewasa. Mungkin tanda-tanda jelas dari masa kanak-kanak. Hakikatnya, kebanyakan orang menyedari mereka mempunyai masalah preposisi jantina pra-remaja.

Apakah Simptomnya?

Kanak-kanak yang mengalami gangguan jantina sering menunjukkan tanda-tanda berikut:

Menyatakan keinginannya untuk menjadi jantina bertentangan (termasuk menganggap dirinya sebagai orang lain dan memanggil dirinya dengan nama lain)

Perempuan takut payudara mereka membesar dan menstruasi, juga menghalang payudara daripada kelihatan

Percaya bahawa apabila besar (meningkat usia) mereka akan menjadi jantina yang lain

Tidak diterima oleh kumpulan rakan sebaya

Memakai pakaian dan berkelakuan orang lain (contohnya, kanak-kanak perempuan memakai pakaian dalam lelaki)

Mengelakkan daripada interaksi dan aktiviti social

Rasa dipulaukan,
tertekan dan gelisah

Orang dewasa dengan gangguan jantina sering menunjukkan simptom berikut:

Keinginan untuk hidup seperti jantina lain

Keinginan untuk membuang alat kelaminnya

Memakai pakaian dan berkelakuan seperti orang lain

Keluar daripada interaksi dan aktiviti sosial

Rasa dipulaukan, tertekan dan gelisah

Rawatan

Ramai orang berfikir bahawa rawatan terbaik bagi pesakit yang mengalami gangguan jantina adalah pembedahan menukar jantina supaya mereka hidup dengan jantina yang diinginkan.

Walau bagaimanapun, yang lain mengatakan bahawa transgenderism adalah gangguan psikiatri yang memerlukan rawatan danpenukaran jantina sebenarnya “tidak mungkin secara biologi.”

Penyokong sah pembedahan penukaran jantina
(transgender)
 menyokong bahawa pesakit yang mengalami masalah mental merosakkan tubuh mereka sementara mereka seharusnya
dibantu dengan rawatan mental.
 Pembedahan menukar jantina bukanlah penyelesaian untuk mereka yang mengalami gangguan jantina.

Sehubungan itu, rawatan gangguan jantina perlu difokuskan pada mengesan gangguan jantina awal di zaman kanak-kanak, maka rawatan psikologi perlu dilakukan supaya pesakit boleh menerima dirinya dan tiada lagi keinginan untuk hidup seperti jantina lain.


Alas Perut Dengan Minum Susu Sebab Tak Nak Dapat Gastrik? Baca Ini Dulu!

Susu untuk gastrik, adakah dapat melegakan simptomnya atau memburukkan lagi keadaan? Ikuti penjelasan ini bagi memberi lebih kefahaman mengenainya.

Lebih banyak info tentang Sistem Penghadaman
di sini
.

Susu gastrik?

Apabila berasa tidak sihat atau mengalami
masalah gangguan pencernaan
, anda mungkin akan memilih untuk mengambil segelas susu bagi mengatasi keadaan itu.

Susu adalah minuman penuh berkrim yang dapat memberikan rasa ketenangan dan ia turut mengandungi khasiat, bukan?

Tetapi adakah susu untuk gastrik pilihan yang bijak?

Punca gastrik

Susu secara umumnya sedikit berasid, tetapi jumlahnya adalah kurang berbanding asid yang dihasilkan oleh perut secara semula jadi.

Susu sememangnya dikatakan dapat memberi kelegaan sementara kepada penghidap asid gastrik
.

Tetapi berdasarkan kajian menunjukkan bahawa susu akan merangsang pengeluaran asid. Ini sekali gus membuatkan anda berasa lebih sakit setelah kelegaan sementara itu.

Penyelidikan yang dilakukan pada 1976, melihat kandungan lemak pada kandungan susu dengan membandingkan susu penuh krim dan
susu rendah lemak
.

Kesemuanya meningkatkan rembesan asid. Terkejut bukan?

Bagaimana pula jika kandungan kalsium di dalam susu, adakah ia akan mendatangkan perbezaan?

Percubaan menggunakan susu rendah kalsium mendapati kurang asid dihasilkan. Tetapi ia melibatkan keadaan tertentu.

Kajian berkaitan susu untuk gastrik

Terdapat satu kajian yang mengkaji keberkesanan susu ini. Ia melibatkan 10 individu sebagai peserta penyelidikan.

Setiap peserta dikosongkan perut mereka dan kemudian diberikan susu melalui tiub di hidung.

Selepas tempoh 60 minit, kandungan perut disedut kembali. Kemudian rembesan asid gastrik diukur setiap 5 minit.

Berdasarkan hasil keputusan, penyelidik mendapati bahawa minuman tenusu menyebabkan peningkatan asid gastrik selama 3 jam berikutnya.

Ini sekali gus dapat menjelaskan mengapa individu yang mempunyai gastrik akan mengalami kesakitan
setelah minum susu
.

Dan ia bukan hanya susu!

Ini kerana selain susu, kajian turut membuat perbandingan dengan kopi, teh serta
minuman beralkohol
 dan kesemua jenis minuman itu didapati merangsang rembesan asid.

Minuman alkohol seperti bir dan susu dikatakan mempunyai kesan perembesan asid yang paling besar.

Ia sekali gus membuktikan bahawa pH minuman tidak langsung mempunyai kaitan untuk mempengaruhi pengeluaran asid.

Adakah terdapat susu untuk gastrik?

Susu rendah lemak
 mengurangkan perembesan asid perut.

Walau bagaimanapun, keadaan seperti itu tidak berlaku kepada individu menghidap
ulser duodenum
 kerana asid yang dihasilkan mereka lebih tinggi.

Bahan lain yang menjadi faktor adalah
protein susu (kasein)
.

Jadi apabila keasidan rendah, susu tidak digalakkan diminum. Ia mesti diganti dengan produk tenusu, seperti kefir.

Susu untuk gastrik dengan keasidan tinggi boleh diminum dan diharuskan.

Ini kerana produk tersebut akan membantu menormalkan rembesan jus gastrik.

Semua bahan ini membantu memerangi gastrik dengan berkesan, kerana ia mempunyai kesan yang baik terhadap sistem pencernaan.

Pun begitu bagi individu
yang mempunyai intoleransi
 tenusu, anda mungkin mendapati bahawa gejala gastrik cenderung berlaku semasa anda menggunakan produk tenusu tertentu
terutamanya susu lembu.

Anda akan berisiko tinggi untuk mengalami gastrik, jika mempunyai intoleransi tenusu yang serius.

Walau bagaimanapun, anda boleh mengawalnya dengan mengambil
produk tenusu daripada sumber soya
 atau bukan tenusu sebagai pengganti.

Doktor juga mungkin menyarankan pengambilan
suplemen kalsium
 untuk mengurangkan risiko kehilangan jisim tulang.

Kesimpulannya

Walaupun susu berfungsi melapisi lapisan perut untuk sementara waktu, menyekat asid dalam perut dan membuatkan anda berasa lebih baik, tetapi kelegaan itu adalah untuk sementara waktu.

Ia mungkin berlangsung hanya untuk 20 minit atau lebih!

Dengan kata lain susu mungkin mempunyai banyak faedah, tetapi melegakan kerengsaan perut bukanlah salah satu daripadanya.

Pun begitu, terdapat pilihan susu untuk gastrik. Anda disarankan membaca bahagian kandungan bahan sebelum membuat pilihan.

Jika terdapat sebarang pertanyaan atau keraguan, dapatkan nasihat daripada doktor atau pakar pemakanan.


7 Kerja Rumah Yang Ibu Hamil TAK PATUT Buat, Suami Kena Tolong Sama!

Semasa mengandung, adalah dinasihatkan supaya anda mengelakkan diri daripada melakukan beberapa kerja rumah. Ini kerana terdapat tugasan di rumah yang boleh memberikan kesan negatif kepada kehamilan anda dan juga bayi.

Kerja rumah yang perlu dielakkan oleh ibu mengandung

Penggunaan bahan kimia

Bahan kimia boleh jadi penyembur nyamuk, produk pencuci atau peluntur yang mengandungi bahan kimia berbahaya.

Jika anda mahu membersihkan tandas yang kotor atau membunuh serangga, anda boleh minta orang lain untuk membantu.

Selain itu, beberapa produk pembersihan semula jadi seperti cuka, lemon atau soda penaik boleh juga menjadi alternatif yang berkesan.

Mengalihkan perabot berat

Ingatlah bahawa dengan memindahkan perabot yang berat boleh meningkatkan risiko anda mengalami ketegangan otot, sakit atau juga kecederaan.

Ini adalah kerana, semasa kehamilan, tisu dan ligamen perantara mungkin melonggar. Selain itu, dengan berat badan anda, ia boleh membuatkan anda kehilangan keseimbangan dan meningkatkan peluang kecederaan.

Di samping itu, dengan menolak perabot di atas lantai juga boleh menyebabkan ketegangan. Jadi, biarlah suami anda ataupun orang lain di rumah anda yang melakukan tugasan itu.

Bersihkan sangkar
haiwan peliharaan

Toksoplasmosis, jangkitan yang berpindah dari najis kucing anda, dilihat sebagai risiko terbesar untuk bayi dalam kandungan.

Juga, anda boleh terdedah kepada parasit atau kuman apabila membersihkan najis anjing atau kucing.

Oleh itu, ingatlah untuk memakai sarung tangan dan mencuci tangan anda dengan baik selepas melakukan kerja tersebut. Akan tetapi, sebaik-baiknya mintalah orang lain yang melakukannya.

Memanjat di atas kerusi atau tangga

Sesetengah kerja rumah yang memerlukan anda untuk memanjat atau menyeimbangkan badan di atas kerusi, meja ataupun bangku adalah perlu dielakkan.

Anda boleh senang terjatuh dan ia adalah amat bahaya untuk anda dan bayi.

Mengemop dan menyapu lantai

Aktiviti ini boleh menjejaskan bahagian bawah belakang badan dan urat pelipat lutut anda. Jadi, ambil rehat sebentar semasa anda melakukan kerja-kerja mengemop dan menyapu.

Membersihkan tingkap

Anda akan mudah terjatuh apabila anda berdiri di atas tangga tinggi untuk membersihkan tingkap. Sebaliknya, anda boleh gunakan kertas lembap untuk mengelap.

Mencantikkan perabot

Tidak digalakkan ibu-ibu mengandung melakukan kerja mencantikkan perabot. Ini kerana anda mungkin terdedah kepada pelarut daripada perabot lama, kesan baru, polyurethane atau cat, di mana kesemua ini boleh meningkatkan risiko anda mengalami keguguran.

Pendedahan kepada bahan kimia boleh meletakkan bayi anda pada risiko tinggi kecacatan kelahiran atau masalah pembelajaran.

Jika anda mahu melakukan kerja-kerja ini, langkah pencegahan di bawah boleh membantu anda:

Melakukan kerja di luar atau dalam kawasan yang mempunyai aliran udara yang baik untuk mencegah risiko pendedahan kepada asap.

Memakai sarung tangan, seluar panjang dan baju lengan panjang semasa membuat kerja rumah.

Memakai topeng muka untuk mengelakkan tersedut debu zarah.

Elakkan makan atau minum semasa membuat kerja.

Gunakan produk yang tidak mengandungi pelarut.

Jika anda melihat tanda-tanda seperti sakit kepala, loya atau sakit kepala ringan, berhenti melakukan kerja tersebut segera dan cari tempat yang mempunyai udara segar untuk bernafas.

Walau bagaimanapun, penyelesaian terbaik adalah untuk meminta seseorang melakukan kerja tersebut atau menunggu sehingga bayi anda lahir.


Anda Mempunyai Lingkaran Gelap Di Bawah Mata? Cuba 7 Makanan Ini

Kawasan gelap di bawah mata dipanggil lingkaran hitam atau dark circle. Bagi kedua-dua lelaki dan wanita, lingkaran hitam ini boleh memberi kesan kepada penampilan mereka. Terdapat pelbagai punca lingkaran hitam, seperti tekanan, tidur lewat, genetik, terdedah kepada matahari atau terlalu lama di hadapan komputer. Untuk merawat lingkaran hitam di bawah mata, anda boleh menggunakan barang kosmetik, bahan kimia atau rawatan semula jadi.

Selain rawatan yang mahal untuk lingkaran hitam di bawah mata, anda boleh mencuba beberapa makanan asas untuk mengurangkannya. Makanan ini boleh didapati dengan mudah dan murah.

Tomato

Tomato mengandungi jumlah Vitamin A yang tinggi. Iamerupakan nutrien penting untuk mengurangkan dark circle. Menurut Mayo Clinic, Vitamin A boleh mengekalkan mata yang sihat dan juga mengurangkan penyakit mata seperti mata kering, mata letih, yang menyebabkan lingkaran hitam di bawah mata.

Kaedah rawatan terbaik adalah mencampurkan satu sudu teh jus tomato dan satu sudu teh jus lemon bersama. Kemudian sapukan pada muka selama 10 minit. Cuci campuran ini dengan air sejuk. Anda perlu mengulanginya dua kali seminggu untuk mendapatkan hasil yang terbaik.

Ubi Kentang

Vitamin K dalam ubi kentang boleh menyembuhkan lingkaran gelap anda kerana lingkaran gelap juga merupakan simptom kekurangan vitamin K di dalam badan. Gunakan ekstrak kentang dan sapukan dengan pad kapas pada mata tertutup. Pastikan pad kapas meliputi semua kawasan mata. Cuci kawasan mata dengan air suam selepas 10 hingga 15 minit.

Uncang Teh

Kafein dan antioksida dalam uncang teh sejuk (yang telah digunakan dan dimasukkan ke dalam peti sejuk) boleh membuat kawasan lingkaran gelap menjadi lebih pudar. Teh juga mengandungi tanin yang boleh merawat bengkak dan perubahan pada warna. Anda boleh meletakkan uncang teh sejuk di kawasan mata dari 5 hingga 15 minit setiap hari sebelum tidur.

Jus Oren Atau Lemon

Vitamin C dapat mencerahkan kulit dan memberikan nutrisi pada kulit. Oleh itu, menyapu jus oren atau lemon boleh memudarkan kulit gelap di kawasan mata. Untuk meningkatkan keberkensannya, jus oren boleh dicampurkan dengan beberapa titik gliserin. Sapukan campuran ini dua kali seminggu untuk melihat hasilnya.

Minyak Badam

Menurut banyak kajian, vitamin E adalah nutrien untuk kulit dan juga membantu menghidrat kulit. Kulit yang sihat boleh merawat lingkaran gelap dengan sendiri. Dengan menggunakannya setiap hari dalam jumlah yang kecil di kawasan gelap terbabit dan urut perlahan-lahan, lingkaran gelap akan dikurangkan dalam beberapa bulan.

Avocado

Kaya dengan vitamin B, E dan K, avokado boleh menjadi topeng muka sesuai untuk merawat kawasan lingkaran gelap. Khususnya alpukat, ia sangat baik untuk kulit kering. Cara yang paling mudah untuk menggunakan alpukat adalah dengan meletakkan beberapa keping alpukat segar pada kulit. Alihkan selepas 15 hingga 20 minit dan ulang teknik ini dengan kerap untuk hasil yang ketara.

Air Basuhan Nasi

Di negara-negara Asia, beras adalah makanan yang penting bagi setiap hidangan. Disebabkan ia mengandungi vitamin B1, air beras boleh memulihkan keadaan kulit gelap anda. Selepas membasuh beras, simpan air basuhan kedua. Kemudian masukkannya ke dalam peti sejuk. Sapukan air beras sejuk dengan pad kapas dua kali sehari pada kulit. Teknik ini boleh mengurangkan lingkaran gelap dan mencerahkan kulit.

Lingkaran gelap tidak boleh dirawat dalam jangka pendek dengan menggunakan produk semulajadi sahaja. Rawatan untuk lingkaran gelap terdiri daripada terapi semula jadi, perubatan atau pembedahan laser.


Diet Bakal Bapa - Perubahan Meningkatkan Kesuburan Anda

Untuk mendapatkan bayi yang sihat dan montel, bapa harus memberi perhatian lebih kepada apa yang mereka makan kerana diet memainkan peranan yang sangat penting dalam kesuburan. Artikel di bawah ini akan memberikan maklumat lanjut tentang makanan yang dapat menentukan peluang anda mendapatkan bayi.

Tiram

Selama berabad-abad, tiram diketahui sangat baik dalam meningkatkan libido, pemacu seks serta kesuburan. Berterima kasih kepada kandungan zink yang dibawa oleh tiram, apabila memakannya, ia akan meningkatkan pengeluaran testosteron, serta sperma, yang merupakan kunci dalam ramuan pembuatan bayi.

Sebaliknya, jika anda tidak dapat menahan tekstur tiram yang berlendir, anda juga boleh menemui zink dalam makanan lain, walaupun ia tidak mempunyai zink sebanyak yang dibawa oleh tiram. Sebagai contoh, zink juga boleh dimakan dalam makanan seperti kacang, ayam, daging lembu, telur, tenusu, kacang dan bijirin. Sebagai alternatif, seseorang juga boleh mendapatkan zink dari dos harian multivitamin yang ditetapkan oleh doktor untuk peluang terbaik bagi kesuburan.

Buah-buahan dan sayur-sayuran

Walaupun seseorang tidak merancang untuk mendapatkan bayi, mereka harus makan buah-buahan dan sayur-sayuran yang mencukupi, kerana makanan tersebut boleh meningkatkan kesihatan mental dan kesihatan fizikal dengan hebat. Antioksidan yang terdapat dalam makanan ini dapat membantu lelaki melindungi sperma daripada kerosakan selular, serta menjaga mereka kuat dan laju. Oleh itu, berterima kasih kepada kesan buah-buahan dan sayuran yang meninggalkan kelajuan dan kekuatan sperma, ia akan lebih berkesan dalam perlumbaan melalui tiub fallopian dan mempunyai peluang yang lebih tinggi untuk membaja telur. Untuk mencapai matlamat ini, kailan, buah-buahan kering dan kranberi perlu ditambah ke dalam diet anda.

Vitamin A

Vitamin A sangat penting dalam mencegah sperma yang lperlahan. Anda boleh mendapatkan vitamin A dalam makanan seperti lada merah, avikado, lobak, dan sayur-sayuran berdaun hijau.

Vitamin C

Jus oren, brokoli, tomato, limau gedang dan sebagainya adalah penting untuk bergerak dan daya tahan sperma.

Keledek

Keledek pastinya akan ditambah kepada penggunaan harian anda dalam jumlah yang tepat kerana makanan ini membawa vitamin A, C, E, dan bahkan folat.

Elakkan pengambilan alkohol

Pengambilan sekali-sekala dianggap selamat untuk bakal bapa. Walau bagaimanapun, kajian menunjukkan bahawa minum bir, wain, atau minuman keras keras setiap hari adalah punca pengurangan kadar testosteron, jumlah sperma. Di samping itu, ia boleh meningkatkan jumlah sperma yang tidak normal dalam ejakulasi anda.

Merokok

Merokok juga diketahui menurunkan jumlah sperma. Oleh itu, pertimbangkan berhenti merokok bagi peluang terbaik untuk mendapatkan bayi yang sihat.

Terdapat banyak makanan yang baik yang harus dimakan oleh bakal bapa. Ikuti diet di atas, dan jika anda mempunyai pertanyaan lanjut, berunding dengan doktor atau pakar pemakanan akan memberi anda kebaikan.


Tahu Tak Apa Yang Badan Anda Alami Ketika Maraton?

Sekarang ni banyak betul
acara larian
 yang dianjurkan, ada
fun run, half marathon, full marathon
dan
ultra marathon.
Tapi adakah anda tahu apa yang terjadi pada badan ketika maraton?

Maraton bukan sekadar berlari

Bagaikan satu trend, setiap hujung minggu sahaja pasti akan ada penganjuran acara larian dan sudah tentu ia mendapat sambutan hangat. Ia satu perkara yang bagus dari aspek kesihatan sebab anda bersenam.

Tetapi dalam seronok berlari, adakah anda tahu tindak balas yang berlaku secara fizikal dan mental apabila menyertai maraton penuh sejauh 42 kilometer (KM)? Adakah sekadar penat, mendebarkan dan rasa puas dapat menamatkan larian? Sebenarnya ia lebih daripada sekadar itu.

Buat individu yang pertama kali menyertai maraton, sudah tentu anda akan menerima pelbagai nasihat daripada mereka yang pernah melakukannya. Walaupun anda telah berlatih, mendapatkan rehat yang mencukupi, cuba untuk tidur malam sebelum acara berlangsung, tetapi masih terdapat beberapa perkara yang tidak boleh dielakkan badan dan fikiran anda.

 Rasa gelisah

Tapering –
 satu amalan berlari kurang daripada kadar sepatutnya dan memberikan badan rehat yang secukupnya. Kedengaran baik tetapi hakikatnya mendatangkan tekanan. Sudah tentu anda boleh berlari lebih 40 KM dua minggu lepas, tetapi bagaimana latihan larian 4 KM beberapa hari sebelum larian akan dapat membantu pada acara larian sebenar?

Menurut pakar psikologi sukan dan maraton, Jim Taylor, “Penukaran jumlah larian dan intensiti boleh menyebabkan gangguan pada psikologi dan emosi individu.” Ini bermakna ia akan cenderung menimbulkan
kegelisahan
.

 Degupan jantung

Menurut Ketua Kardiologi Emeritus di Hartford Hospital di Connecticut, Paul Thompson, kebiasaannya laluan untuk maraton adalah laluan mudah dan membolehkan pelari untuk berbual sambil berlari. Walau bagaimanapun, keadaan itu tidak selari dengan kadar degupan jantung anda.

Kadar degupan
jantung
 akan naik dan kekal tinggi untuk tempoh beberapa jam, bergantung kepada tahap kecergasan anda. Oleh sebab itu, pelari amat disarankan untuk kekal bergerak selepas tamat larian. Ia penting untuk mengurangkan kadar degupan
jantung
 secara perlahan-lahan.

 Keinginan untuk mendahului

Rasa teruja sering kali membuatkan seseorang individu terlupa pelan latihan yang dirancang dan berlari dengan laju pada permulaan larian. Tetapi percayalah ia mendatangkan impak negatif pada tempoh larian yang seterusnya.

Kajian yang dilakukan kepada peserta larian Chicago Marathon pada tahun 2005 hingga 2016 menunjukkan lebih 50 peratus individu yang lari terlalu laju pada awal larian mempunyai kebarangkalian yang tinggi untuk kehilangan tenaga.

 Kehabisan tenaga

Seorang pelari jarak jauh dan jurulatih larian, Sabrina Wieser menggambarkan ‘kehilangan tenaga’ adalah seperti tangki yang kosong. Tidak ada lagi gula atau karbohidrat dalam badan dan ia tidak sepatutnya berlaku.

Walau bagaimanapun keadaan ini sering terjadi kepada mereka yang pertama kali menyertai maraton. Jadi kalau anda baru pertama kali sertai maraton, sebaiknya kawal keterujaan anda, okay?

 Keterujaan

Berlari akan menghasilkan endorfin. Dalam satu kajian yang dilakukan pada 2015, menunjukkan rasa teruja yang dirasai ketika berlari mungkin disebabkan pembebasan
endocannabinoids
, bahan kimia sama seperti di dalam ganja. Wah…lain macam dia punya keterujaan tu, kan?

 Daya tahan

Menurut Sabrina lagi, dalam kebanyakan program latihan larian, pelari tidak akan berlatih berlari 42 KM. Ini kerana pelari tidak memerlukan jarak itu untuk melepasi larian. Jelas beliau, larian yang melebihi 40 KM melibatkan permainan mental. Anda hanya perlu
fokus
 dan kekal dengan pelan larian serta momentum anda. Itu sahaja yang diperlukan.

 Kesakitan

Ia pastinya satu kemestian yang akan berlaku. Ini kerana anda telah meletakkan tekanan kepada badan selama tempoh beberapa jam. Kesakitan pada otot, perubahan pada warna air kencing disebabkan myoglobin, pigmen daripada otot berada di dalamnya. Selalunya berlaku sehari selepas acara maraton.

 Rasa berbaloi

Bukan semua individu boleh melakukan
full marathon
, jadi pastinya ia akan membuatkan anda tidak menyangka anda mampu melakukannya. Pada saat ini pastinya anda akan berasa kuat dan menakjubkan. Ia adalah satu perasaan yang paling jujur untuk dirasai.

Latihan dan persediaan

Jika anda mempunyai keinginan untuk menyertai maraton, sebaiknya pastikan anda mendapatkan latihan yang secukupnya. Dalam masa yang sama anda perlu menjaga aspek pemakanan yang seimbang, okay?

Anda mungkin berminat untuk membaca artikel:

Larian Untuk Kesedaran: Betul Ke Sedar?

Cara-cara Menghilangkan Kesakitan Otot Selepas Larian Jauh

Tak Perlu Gel Karbohidrat, Kentang Pun Cukup – Kajian


Pelindung Muka Tanpa Mask, Belum Tentu Selamat! Masih Ada Risiko Terkena COVID-19!

Untuk mendapatkan lebih banyak info tentang coronavirus di Malaysia, sila dapatkannya di sini.

Walaupun Pusat Pengendalian dan Pencegahan Penyakit Sedunia (CDC) menggalakkan penggunaan penutup mulut dan hidung
sebagai salah satu cara efektif mencegah coronavirus,
 tapi ramai individu yang sudah mula beralih ke penggunaan pelindung muka.

Hal ini kerana pelindung muka plastik lebih mudah digunakan serta membuatkan individu berasa lebih selesa.

Sejauh manakah keberkesanan pelindung muka plastik dalam mencegah penularan wabak pandemik ini? Jom ketahui dengan lebih lanjut dalam artikel ini!

Sementara itu, ketahui statistik semasa kes COVID-19 di Malaysia:

[covid_19]

Bolehkah pelindung muka atasi penyebaran COVID-19?

Ramai pakar perubatan beranggapan pelindung muka plastik tidak memberikan perlindungan yang memuaskan daripada terkena jangkitan coronavirus, terutama sekali apabila digunakan secara tunggal.

Sebaliknya, para pakar mengesyorkan pelindung muka plastik hanya boleh digunakan sebagai
perlindungan tambahan untuk penutup mulut dan hidung tiga lapisan atau kain, dan bukannya sebagai pengganti tetap.

Menurut pendapat pakar, Dr Michael B. Edmond, Ketua Pegawai Kualiti dan Profesor Klinikal Penyakit Berjangkit dari Universiti Iowa, Amerika Syarikat – pelindung muka plastik boleh mengurangkan risiko dijangkiti virus tersebut.

Artikel berkaitan:

“
Mekanisme utama penyebaran virus corona adalah melalui titisan air
,” katanya.

Sambung beliau lagi, “pelindung muka elok untuk mencegah titisan air daripada bersentuhan dengan hidung, mulut dan mata, organ-organ utama untuk coronavirus masuk ke dalam sistem tubuh kita untuk mewujudkan jangkitan.”

Meskipun pelindung muka plastik boleh memberikan perlindungan terhadap titisan air di udara, namun ia masih dapat disedut dan masuk ke dalam sistem tubuh melalui kawasan terbuka di sekitar pelindung muka.

Oleh hal yang demikian, pelindung muka plastik haruslah dipakai bersama dengan penutup mulut dan hidung tiga lapisan atau pelitup kain.

Keberkesanan pelindung muka plastik bagi mengurangkan penyebaran virus corona

Satu kajian yang baru diterbitkan mendedahkan, keberkesanan pelindung muka plastik dalam mengurangkan penyebaran coronavirus adalah dengan menggunakan visualisasi.

Mereka mendapati, meskipun pelindung muka boleh menyekat pergerakan titisan air semasa batuk atau bersin, individu masih boleh terkena jangkitan dek kerana titisan yang berada di sekitar visor pelindung muka anda.

Selain itu, sebuah kajian lain yang dilakukan berikutan wabak virus corona di Switzerland mendedahkan, tidak ada seorang pun individu yang memakai pelitup muka dijangkiti virus tersebut.

Walaupun begitu, segelintir individu yang hanya memakai pelindung muka plastik tanpa menggunakan
 topeng muka menunjukkan keputusan positif.

Kajian sebegini menjadi bukti kukuh bahawa pelindung muka plastik tidak dapat melindungi anda sepenuhnya daripada dijangkiti coronavirus, tanpa penggunaan pelitup muka juga.

Tip penggunaan pelindung muka

Untuk mendapatkan manfaat sepenuhnya daripada penggunaan pelindung muka, para pakar mengesyorkan tiga kunci utama berikut:

1. Jangan lupa memakai topeng muka juga!

Pakar menjelaskan bahawa pelindung muka boleh memberikan manfaat dari segi perlindungan jangkitan virus corona apabila anda memakainya bersama-sama dengan pelitup muka.

Topeng muka tiga lapisan mahupun kain bukan sahaja boleh melindungi diri anda
, malah melindungi individu lain daripada mendapat jangkitan yang berkemungkinan daripada anda sendiri, ya!

Rantaian wabak pandemik ini hanya dapat dihentikan dengan penggunaan topeng muka, dan pelindung muka plastik memastikan anda mendapat perlindungan tambahan daripada jangkitan virus tersebut.

2. Pastikan saiz pelindung muka sesuai

Dr Edmond mencadangkan saiz pelindung muka yang paling sesuai adalah apabila ia melindungi sehingga dagu dan ke bawah.

Beliau menyambung lagi, pelindung muka plastik haruslah sampai ke paras telinga dari sisi dan sepatutnya tidak mempunyai apa-apa jurang di antara dahi dan bahagian depan pelindung muka, kecuali jika ada penutup pada celah tersebut.

Jika tidak,
titisan air boleh mencapai mata, hidung dan mulut anda daripada celah-celah tersebut dan menyebabkan jangkitan.

Baca juga:

Sudah Sembuh Daripada COVID-19? Anda Belum Boleh Tarik Nafas Lega! Ini Sebabnya

Angkara Mahu Cepat, Ramai Yang Suka Scan Suhu Pada Tangan, Tepat Ke Bacaannya?

3.  Bersihkan selepas setiap kali penggunaan

CDC mencadangkan agar anda merujuk kepada arahan pengeluar pelindung muka, jika ada.

Sekiranya tidak ada arahan yang tersedia, bersihkan ia dengan pencuci neutral atau pembasmi kuman dan air suam untuk menghilangkan kotoran yang boleh dilihat. Setelah segala kotoran sudah disingkirkan, bilas dengan air bersih.

Selain itu, mereka juga berpendapat bahawa pembasmian kuman pada pelindung muka boleh dilakukan dengan larutan berasaskan klorin.

Penggunaan alkohol tidak digalakkan kerana ia boleh merosakkan plastik dan gam setelah digunakan dalam tempoh lama.
 Di samping itu, ia juga boleh menghilangkan sifat istimewa
antiglare
atau
antifogging.

Paling penting, jangan lupa untuk membilasnya dengan air sehingga bersih untuk membuang sisa-sisa yang tertinggal.

Keringkan ia seperti biasa atau gunakan tuala kertas yang bersih untuk meresap kelembapan.

Intipati yang boleh anda ambil

Walaupun pelindung muka telah banyak digunakan,
ia tidak akan memberikan perlindungan sepenuhnya tanpa topeng muka.

Sudah terang lagi bersuluh, penggunaan topeng muka rupanya lebih penting daripada pelindung muka bagi mengurangkan penyebaran virus corona.

Ini termasuklah dengan kekerapan mencuci tangan, jaga jarak sosial dan sebagainya.

Bagi memutuskan rantaian wabak pandemik ini, kita haruslah berganding bahu dan mematuhi arahan daripada kerajaan. Jaga diri, ya!

[mc4wp_form id=”115319″]

#HelloHealthGroup, #HelloDoktor, #HelloHealthCoronaVirus


Anak Tak Pandai Nak Buat Kawan Baru? Ibu Ayah Kena Ajar Si Kecil 7 'Skill' Ini

Seiring dengan peningkatan usia si manja, perkembangan sosial kanak kanak juga perlu diperluaskan. Terdapat 7 skil perkembangan sosial anak yang perlu anda terapkan dalam diri mereka.

Jom baca!

Perkembangan sosial kanak kanak

Kanak-kanak yang mempunyai perkembangan sosial yang seimbang pastinya akan memiliki
hubungan dengan rakan sebaya
 yang lebih baik.

Ini kerana ia membantu kanak-kanak untuk mudah berinteraksi dan bergaul bersama rakan mereka.

Namun, manfaat perkembangan sosial anak tidak terhenti setakat untuk penerimaan sosial semata-mata. Sudah pastinya ia menawarkan beberapa manfaat lain untuk kehidupan si kecil.

Sebagai contoh, dalam 1 kajian yang dilakukan pada tahun 2019 mendapati,
kanak-kanak yang dihantar ke pusat asuhan
 dan mempunyai
kemahiran sosial yang baik akan kurang mengalami tekanan.

Berada jauh daripada keluarga mungkin akan memberikan tekanan kepada kanak-kanak, ditambah pula dengan
kurangnya skil sosial
 mengakibatkan tekanan itu semakin membebankan.

Penyelidik menyifatkan kanak-kanak akan mengalami penurunan hormon kortisol apabila mereka mempelajari kemahiran sosial baharu.

Malahan, kanak-kanak yang mudah bergaul dengan rakan sebaya akan mudah memperolehi kawan baharu.

Jadi ini bererti skil sosial pada kanak-kanak adalah penting. Tetapi, bagaimana ingin membentuk perkembangan sosial kanak-kanak?

Pembentukan skil sosial kanak-kanak

Skil sosial adalah kemahiran yang kita gunakan setiap hari bagi
berinteraksi dan berkomunikasi dengan individu lain.

Ia termasuk komunikasi lisan dan bukan lisan seperti ucapan, isyarat, ekspresi wajah dan bahasa badan.

Pengetahuan tentang peraturan bertulis dan yang diaplikasi dalam kehidupan seharian membolehkan seseorang individu untuk memiliki kemahiran sosial yang kukuh.

Begitu jugalah
 kepada kanak-kanak, kemahiran sosial adalah penting
 untuk membolehkan mereka berinteraksi dengan bukan sahaja rakan sebaya, bahkan melibatkan individu di sekeliling mereka.

7 skil sosial kanak-kanak yang penting

Kanak-kanak yang kurang kemahiran sosial dan emosi cenderung untuk mengalami isu seperti buli, perhubungan harian dan juga melibatkan undang-undang.

Mereka juga dikatakan akan lebih bergantung kepada bantuan sekeliling.

Berita baiknya, perkembangan sosial merupakan 1 perkara yang boleh diajar. Jika anda berasakan si kecil mungkin kurang kemahiran sosial, jangan risau!
 Anda tidak pernah terlewat untuk mendidik mereka
.

Berikut disenaraikan 7 kemahiran sosial yang perlu diterapkan dalam diri anak anda:

 Berkongsi

Kesanggupan untuk berkongsi makanan atau permainan adalah antara cara terbaik membantu si kecil untuk mempunyai dan kekal berkawan.

Berdasarkan kajian pada tahun 2010 yang diterbitkan dalam
Psychological Science,
 kanak-kanak seawal usia 2 tahun akan menunjukkan keinginan untuk berkongsi dengan individu lain hanya apabila sumber yang mereka miliki banyak.

Kanak-kanak pada usia 3 hingga 6 tahun akan lebih mementingkan diri daripada berkongsi apabila sumber yang dimiliki sedikit. Pada usia 7 atau 8 tahun, kebanyakan kanak-kanak lebih prihatin dan bersedia berkongsi.

Secara keseluruhan, kajian menunjukkan kanak-kanak yang berkeyakinan diri lebih mudah berkongsi.

Tindakan tersebut juga membuatkan mereka berasa lebih baik tentang diri mereka.
Jadi ajarkan anak anda berkongsi untuk tingkatkan rasa yakin dalam diri
 mereka

 Bekerjasama

Ia melibatkan kerjasama bagi mencapai matlamat. Kanak-kanak yang bekerjasama akan lebih mematuhi permintaan individu lain. Mereka juga akan menyumbang, mengambil bahagian dan membantu.

Pada usia 3 ½ tahun,
kanak-kanak boleh mula bekerjasama dengan rakan sebaya
bagi matlamat yang sama. Ia mungkin sekadar melibatkan kerjasama untuk membina menara mainan bersama-sama.

Ada kanak-kanak mungkin akan mengambil posisi sebagai pemimpin, sementara yang lain akan lebih selesa sebagai pengikut. Apa pun, bekerjsama adalah 1 peluang untuk anak-anak belajar tentang diri mereka.

 Mendengar

Bukan sekadar duduk diam semata-mata, tetapi ia melibatkan proses penyerapan maklumat yang disampaikan seseorang. Mendengar adalah 1 komponen penting dalam komunikasi sihat.

Ini merupakan antara kemahiran sosial kanak-kanak yang perlu ditekankan dalam kehidupan si kecil.

Ia dapat membantu anak untuk lebih berjaya di sekolah dengan kemampuan mendengar apa yang disampaikan guru.

 Mengikuti arahan

Kanak-kanak yang sukar mengikuti arahan adalah lebih cenderung untuk mengalami masalah kemudian hari. Disebabkan itu, adalah penting untuk si kecil mempunyai keupayaan menerima dan mengikuti arahan.

Jika anak melakukan kesilapan daripada arahan yang diberikan, ia adalah normal.

Ini kerana kanak-kanak sememangnya mudah terganggu dan lupa apa yang harus mereka lakukan. Anggap kesilapan tersebut sebagai cara mempertajamkan kemahiran mereka.

 Hak privasi

Kanak-kanak mungkin sukar memahami apa itu hak privasi tetapi itu tidak bermakna mereka boleh berbuat sesuka hati mereka.

Atas sebab itu
 adalah penting untuk mengajar anak
 menghormati hak privasi individu. Sebagai contoh, anda boleh mengajar si kecil untuk mengetuk pintu yang tertutup sebelum membukanya.

 Komunikasi mata

Hubungan mata ketika berkomunikasi adalah 1 skil sosial kanak-kanak yang perlu dipupuk.

Anak anda mungkin malu, tetapi terangkan kepada mereka pentingnya untuk membuat hubungan mata ketika berkomunikasi.

Ia mungkin sukar, tetapi anda boleh memberikan galakkan dan pujian kepada anak jika mereka berjaya membuat hubungan mata apabila bercakap dengan seseorang.

 Mempunyai adab

Ucapan terima kasih, maaf dan tolong merupakan antara adab yang paling penting dalam kehidupan seseorang, khususnya si kecil.

Ia membantu si kecil mendapatkan pujian yang sewajarnya apabila mereka berjaya melakukannya tanpa sebarang paksaan.

Sudah tentu ia memerlukan kesabaran. Tetapi percayalah ia merupakan perkembangan sosial anak paling utama yang perlu sentiasa diterapkan dalam kehidupan.

Sentiasa mengingatkan si kecil

Ia adalah normal untuk si manja terlupa apa yang telah anda ajarkan kepada mereka. Usah marah, sebaliknya tegurlah dengan cara yang baik dan berhemah.

Sentiasa mengingatkan mereka tentang kepentingan skil sosial dalam kehidupan mereka.


Ada Yang Guna Julap Untuk Turunkan Berat Badan? Ini 4 Kesan Buruk Jika Anda Selalu Amalkannya

Mengurangkan berat badan dapat dilakukan dengan pelbagai cara, terutamanya dengan diet sihat dan senaman. Namun, ada juga yang memilih jalan pintas dan cuba untuk turunkan berat badan dengan mengambil ubat pelawas atau
ubat julap untuk kurus
 yang sepatutnya digunakan untuk meredakan sembelit.

Ramai yang mengatakan ubat ini dapat mengurangkan berat badan. Namun, selamatkah jika dilakukan?

Untuk mendapatkan lebih banyak info berkenaan Pemakanan Sihat, anda boleh klik
di sini.

Kenapa ubat julap digunakan untuk menurunkan berat badan?

Ubat pelawas atau julap digunakan untuk merawat sembelit dengan melembutkan najis dan membantu mendorongnya keluar daripada tubuh.

Namun, berdasarkan kajian yang diterbitkan pada jurnal Pediatrics, didapati 10.5% wanita berusia 23 hingga 25 tahun menggunakan ubat ini untuk menurunkan berat badan mereka.

Mengapa ubat ini menjadi trend untuk mengurangkan berat badan? Menurut kajian, terdapat beberapa jenis ubat pelawas yang berfungsi dengan menarik air daripada tubuh ke usus.

Ini membolehkan lebih banyak air diserap ke dalam tinja sehingga proses membuang air besar lebih lancar. Pengurangan air dalam tubuh inilah yang menyebabkan berat badan berkurang secara relatif.

Baca juga:

Nak Cepat Kurus? Ini 31 Jenis Makanan Diet Berkesan Turunkan Berat Badan!

Diet Militari 3 Hari, Boleh Turunkan 5 Kilo Berat Badan Dalam Masa Seminggu?

Ubat julap menurunkan berat badan, tetapi…

Meskipun demikian, belum ada satu pun kajian yang bersetuju dengan penggunaanya untuk mengurangkan berat badan. Sebaliknya, pakar menegaskan bahawa menurunkan berat badan dengan pengambilan julap bukan cara yang efektif.

Kenapa? Berikut beberapa alasannya.

1. Dapat menyebabkan dehidrasi

Fungsinya untuk melembutkan tinja yang keras memerlukan banyak cairan di dalam tubuh. Setelah tinja lunak, cairan tersebut akan dibuang sekali.

Jika anda tidak mempunyai cairan badan yang mencukupi, maka anda berisiko mengalami dehidrasi. Keadaan ini biasanya dikesan dengan sakit kepala, air kencing berubah warna dan kurang kuantiti, berasa sangat haus, tubuh lemah, kulit kering, dan pening kepala.

2. Ubat julap tidak menghilangkan lemak tubuh

Turunnya berat badan sepatutnya menandakan
lemak tubuh berkurang jumlahnya
. Ini berbeza dengan kesan pelawas yang anda minum. Meskipun berat badan menurun, lemak dalam tubuh tetap ada. Hanya kadar air sahaja yang berkurang.

Berat badan yang berkurang bukan dari lemak, melainkan dari kadar air. Jadi, berat badan yang turun hanya bersifat sementara. Jika keperluan cecair anda kembali dipenuhi, berat badan akan kembali kepada angka asal.

3. Elektrolit dalam tubuh tidak seimbang

Elektrolit adalah zat mineral yang larut dalam air dan berfungsi untuk membantu sel dan sistem badan bekerja secara normal. Contoh elektrolit tubuh ialah klorida, natrium,
kalium
, magnesium,
kalsium
, dan fosfat.

Julap boleh menyebabkan beberapa elektrolit dalam tubuh hilang sehingga jumlahnya tidak seimbang. Keadaan tersebut dapat
menyebabkan kejang
, kebingungan, dan koma.

Semua keadaan tersebut adalah kesan sampingan berbahaya daripada penyalahgunaan ubat pelawas.

4. Menyebabkan kesan sampingan berbahaya jika digunakan jangka masa panjang

Penggunaan ubat julap untuk turunkan berat badan memang kedengaran praktikal. Namun, terdapat banyak kesan sampingan negatif pada kesihatan tubuh, antaranya:

Kerosakan sistem pencernaan
.
Fungsi pencernaan dan pankreas
 boleh terganggu jika ubat pelawas terus diambil ketika sedang tidak sembelit.

Kerosakan hati dan ginjal.
Sama seperti ubat lain, jika tidak digunakan cengan tepat, kemungkinan fungsi hati dan ginjal akan menjadi terjejas. Lama-kelamaan hati dan ginjal akan rosak dan akan
lebih sukar untuk dirawat.

Rhabdomyolysis.
Ubat pelawas boleh menyebabkan rhabdomyolysis iaitu kerosakan jaringan otot dan pelepasan protein berbahaya ke dalam aliran darah.

Oleh itu, jangan memudaratkan kesihatan anda semata-mata untuk menurunkan berat badan dengan kaedah yang salah.

Pengamalan diet yang sihat
 dan
aktiviti senaman
 bukan sahaja membantu menangani masalah berat badan, bahkan menjadikan mood dan kesihatan mental anda lebih baik.


6 Beradik Sekelip Mata Jadi Yatim Piatu - Ini Pentingnya Ibu Bapa Jaga Kesihatan Diri

Perkara utama yang dipentingkan oleh setiap ibu bapa sudah tentu berkisarkan tentang kesihatan dan tumbesaran anak-anak.

Namun, adakah itu bermakna penjagaan kesihatan diri ibu bapa tidak penting? Usah pandang remeh kerana ini yang boleh terjadi!

Dek kerana tidak mementingkan penjagaan diri ibu bapa, 6 beradik bergelar yatim piatu

Kehilangan salah seorang ibu atau bapa sudah cukup memeritkan. Namun bagaimana pula, jika perlu berhadapan dengan kehilangan kedua-duanya dalam perbezaan jarak masa yang singkat?

Itulah yang perlu dilalui oleh 6 beradik di Indonesia yang menyaksikan kedua-duanya ibu bapanya meninggal dunia.

Mac lalu, Siti Haryati, ibu kepada 6 beradik ini yang berasal dari Kota Balikpapan di Indonesia, menemui ajal selepas sebulan
melahirkan seorang bayi
 perempuan.

Lebih menyedihkan apabila bapa mereka turut menemui ajal disebabkan masalah hipertensi.

Kini keenam-enam beradik itu berada di bawah jagaan datuk dan nenek (ibu bapa Siti) yang sudah uzur. Pilu untuk memikirkan tentang nasib anak-anak kecil itu.

Jadi, adakah anda masih menganggap penjagaan kesihatan ibu bapa (anda dan pasangan) adalah 1 perkara yang remeh?

Ya, ajal maut itu ketentuan dan takdir Tuhan. Namun adakah itu bermakna anda tidak perlu berusaha untuk menjaga aspek kesihatan anda?

Sumber: TribunNews

Ibu bapa, jom jaga kesihatan!

Mengamalkan gaya hidup sihat merupakan antara cara untuk menjamin hidup yang lebih sejahtera dan mengurangkan risiko terdedah kepada sebarang jangkitan penyakit.

Namun hakikatnya masih ramai yang tidak mengendahkannya, malah terus mengamalkan kehidupan yang tidak sihat dan tidak aktif.

Sudah tentu ia akan mendedahkan diri untuk mengalami pelbagai masalah melibatkan kesihatan.

Tetapi, jangan risau, masih belum terlewat untuk melakukan perubahan dalam kehidupan anda dengan melakukan 5 perkara berikut:

 Pemakanan seimbang

Sudah tentu pemakanan adalah perkara paling asas dan penting untuk mendapatkan kesihatan dan kehidupan yang baik.

Pengambilan makanan yang sihat dan seimbang pastinya dapat membantu mengekalkan kesihatan badan dan
menghindari daripada masalah obesiti
.

Makanan yang tinggi kandungan gula dan garam jika diambil sudah tentu akan meningkatkan risiko mengalami darah tinggi, kencing manis dan berat badan berlebihan.

Keadaan ini tentunya mendedahkan seseorang untuk mendapat penyakit strok.

Sekiranya selama ini anda sekeluarga gemar mengambil makanan tidak sihat seperti makanan segera, bergoreng dan makanan diproses, mungkin anda boleh kurangkannya secara berperingkat.

Ingat, ia bukan untuk kepentingan individu lain, tetapi untuk anda juga, wahai ibu bapa sekalian!

 Pemeriksaan berkala

Seiring dengan peningkatan usia, seseorang individu itu lebih mudah untuk dijangkiti sebarang penyakit.

 Apatah lagi jika terdapat sejarah keluarga yang menghidap penyakit tertentu, maka risiko anda juga akan semakin meningkat.

Pemeriksaan bukan hanya perlu dibuat ketika dilanda sakit, tapi setiap individu perlu menjalani pemeriksaan secara berkala.

Ini bagi membantu mengesan sebarang simptom berkaitan penyakit yang mungkin boleh meragut nyawa.

Semakin awal sesuatu penyakit dapat dikesan, sudah tentu pilihan rawatan tersedia lebih banyak dan lebih baik. Jadi, jangan malas untuk melakukan pemeriksaan, okay?

 Aktiviti fizikal

Walaupun ia 1 perkara yang baik namun ramai individu tidak melakukannya. Alasan paling kerap diterima adalah kesibukan tugasan kerja dan kekangan masa.

Hakikatnya melakukan aktiviti fizikal mahupun bersenam adalah cara yang mudah untuk mengeluarkan peluh bersama toksin dari dalam badan.

Jadi, anda tidak perlu bersusah payah membuat keahlian di gim.

Berjalan di sekitar kawasan perumahan atau berjoging di taman tasik berdekatan rumah anda sudah cukup membantu dalam mengekalkan kecergasan badan.

Tidak perlu berjam-jam. 15 minit sehari sudah mencukupi jika anda terlalu sibuk.

Apa yang penting adalah untuk melakukan senaman secara berkala.

Anda juga boleh mengajak anak-anak untuk melakukan aktiviti riadah bersama-sama
, barulah tidak bosan di samping dapat mengeratkan lagi hubungan kekeluargaan.

 Tabiat tidak sihat

Tabiat tidak sihat ini bukan sahaja melibatkan penggunaan rokok mahupun pengambilan alkohol.

Tetapi ia juga merangkumi sebarang amalan yang tidak sepatutnya seperti mengambil minuman tenaga secara berlebihan, mengabaikan waktu tidur dan sebagainya.

Sebarang tabiat atau amalan yang boleh mendatangkan mudarat kepada badan, dianggap sebagai perkara yang tidak menyihatkan.

Jadi, semak balik diri anda, adakah anda ada melakukan amalan yang tidak sihat? Jika ada, cuba kurangkannya sebelum anda dapat meninggalkannya 100%.

 Hindari tekanan

Tekanan boleh dialami oleh sesiapa tanpa mengira usia atau jantina. Ia boleh didasari oleh pelbagai faktor seperti
masalah kerja
, keluarga, sekolah, perhubungan, kewangan dan lain-lain.

Tekanan yang berlebihan atau berlanjutan untuk tempoh yang panjang boleh menyebabkan gangguan kepada emosi, sekali gus menjadikan anda individu mudah marah.

 Pelbagai
cara boleh dilakukan untuk mengatasi tekanan yang dialami
, antaranya:

Belajar kemahiran untuk menenangkan diri seperti teknik pernafasan yang betul atau yoga

Mendapatkan rehat dan tidur yang mencukupi

Meluangkan masa bersama keluarga

Kongsikan masalah dengan pasangan, ahli keluarga atau teman

Jangan ambil mudah

Anda mungkin berasakan masih terlalu awal untuk memikirkan tentang soal kesihatan.

Tetapi wahai ibu bapa sekalian, jika anda sayangkan anak-anak anda, mulakan daripada sekarang untuk menjaga diri anda dan pasangan.

Mencegah itu sudah tentu perkara yang terbaik untuk dilakukan. Buatlah demi diri anda dan anak-anak yang tersayang.

Hello Health Group
 tidak menyediakan nasihat perubatan, diagnosis, atau rawatan.


Si Manja Dah Masuk 3 Tahun? Semak 9 Perkara Di Bawah, Sepatutnya Anak Sudah Pandai Buat Yang Ini

Setiap ibu bapa pastinya ingin mengetahui kaedah mengukur perkembangan anak, bukan? Ini antara cara mendidik anak 3 tahun yang boleh dilakukan.

Cara ibu bapa mengukur perkembangan anak

Pada sekitar usia 3 tahun, anak akan cuba
mempelajari perkataan baharu, bercerita
, melakukan aktiviti dan cuba membina hubungan persahabatan.

Selain daripada keseronokan tersebut, mereka juga belajar mengetahui apa yang betul dan salah serta bagaimana menguruskan emosi.

Tetapi paling utama untuk anda fahami adalah perkembangan anak berbeza dan anda
tidak boleh membandingkan anak anda
 dengan kanak-kanak seusia mereka.

Cara mendidik anak 3 tahun

Cara si kecil bermain, belajar, bercakap, bertindak dan bergerak adalah petunjuk penting berkaitan proses perkembangan anak.

Anda tidak boleh menyamakan
tahap perkembangan si manja
 dengan kanak-kanak lain seusia mereka. Tetapi ada cara mendidik anak 3 tahun yang boleh anda cuba.

 Pakai baju

“Nak buat sendiri”, mungkin antara frasa yang akan sering anda dengar.

Memakai baju dengan sendiri adalah antara perkara yang ingin dilakukan dan sepatutnya pada usia ini
, mereka sudah boleh melakukannya sendiri.

Anda boleh membantu memudahkan proses ini dengan meletakkan pakaian untuknya dan memilih gaya yang mudah. Sebaiknya elakkan pakaian yang berbutang.

 Makan tanpa disuap

Jika si cilik mahu makan sendiri tanpa disuap, itu tanda mereka berada pada tahap perkembangan anak yang betul.

Kebanyakan anak pada usia ini sudah boleh makan dengan sendiri menggunakan sudu dan garpu serta minum daripada cawan biasa.

Mempunyai anak yang
picky eater
 adalah 1 cabaran. Cuba atasinya dengan menyediakan makanan dalam bentuk yang menarik.

 Latihan tandas

Untuk memastikan
proses latihan ke tandas
 berjaya, si kecil perlu bersedia. Pada usia ini, mereka mungkin berminat untuk menggunakan bilik air.

Cara mendidik anak 3 tahun agar dapat menguasai kemahiran ini pastinya memerlukan kesabaran yang tinggi.

Sudah tentu ada masanya si kecil akan terbabas kencing atau berak dan ia adalah perkara normal.

 Perkembangan kemahiran berbahasa

Pada usia ini, anak anda pasti akan bercakap dengan banyak. Mereka seharusnya boleh membuat ayat dengan 3 perkataan mudah.

Walaupun si manja mungkin duduk diam, tetapi pada dasarnya mereka memahami apa yang anda katakan. Proses ini dipanggil bahasa reseptif.

Tetapi, untuk membantu si manja
mengembangkan kemahiran berbahasa
, anda perlu membantu dan menggalakkannya untuk bercakap.

 Mempunyai kawan

Pada usia ini, si manja sudah bersedia untuk mempunyai kawan tetapi mereka masih memerlukan bantuan daripada anda.

Anak anda mungkin tidak suka untuk berkongsi tetapi kesedaran mereka terhadap perasaan individu lain mulai berkembang.

Cara mendidik anak 3 tahun adalah dengan menerangkan kepadanya tentang kesan mengambil mainan kanak-kanak lain.

Walau bagaimanapun, ini boleh menyebabkan mereka sedih dan anda perlu
ajarkan cara untuk berkongsi
.

 Tugasan rumah

Si kecil memang gemar melakukan sebarang tugasan rumah. Malahan anda mungkin terkejut melihat keupayaan mereka dalam membantu anda.

Biarkan si kecil membantu anda dan ia secara tidak langsung dapat meningkatkan keyakinan diri mereka dalam aspek perkembangan anak.

Elakkan daripada menyuruh anak melakukan tugasan yang sukar atau mereka akan berasa kecewa kerana tidak berjaya melakukannya dengan betul.

 Membuat pilihan

Jika anda mahukan si manja menjadi individu yang mendengar dan bertindak balas terhadap arahan dengan baik, ia bergantung kepada pemilihan ayat anda.

Elakkan daripada memberikan arahan kepadanya seperti “Kemas mainan ini semula”.

Sebaliknya berikan dia soalan seolah-olah dia mempunyai pilihan, seperti “Boleh tak selepas main nanti, awak kemaskan permainan ini?”

Jangan lupa untuk memberikan ucapan terima kasih dan pujian atas usaha mereka.

 Merengek & perubahan emosi

Tantrum perkara biasa dilakukan anak-anak kecil
. Tetapi jika ia berlaku, anda perlu cuba untuk bertenang dan elakkan daripada memarahi mereka.

Abaikan rengekan dan tangisan mereka untuk seketika dan teruskan apa yang sedang anda lakukan.

Setelah amukannya reda, peluklah dan ungkapkan kata-kata sayang buat mereka.

Dalam masa yang sama, terangkan kepada mereka sebab dan alasan anda melakukan perkara tersebut – ini juga salah satu cara mendidik anak 3 tahun.

 Waktu tidur

Perubahan
waktu tidur
 juga antara perkembangan anak yang boleh diperhatikan. Si kecil mungkin berasakan bahawa mereka tidak perlu
tidur siang
.

Walau bagaimanapun, kebanyakan kanak-kanak masih memerlukan tidur siang sehinggalah berusia 5 tahun. Tetapi mungkin akan berlaku perubahan pada
waktu tidur
.

Sentiasa memantau

Mendidik anak 3 tahun dengan pelbagai kemahiran baharu pastinya sesuatu yang menyeronokkan.

Perkembangan yang disenaraikan adalah antara apa yang boleh anda jangkakan pada anak di usia 3 tahun.

Tetapi anda harus sentiasa ingat, setiap anak-anak mempunyai tahap perkembangan yang berbeza.

Namun jika anda berasa bimbang tentang perkembangan mereka, berbincanglah dengan doktor.


Autisme, Tingkah Laku Makan Luar Biasa Petunjuk Diagnostik Baru

Benarkah tingkah laku makan anak autisme berbeza? Tetapi apa yang membezakannya? Teruskan pembacaan untuk penjelasan lanjut.

Untuk mendapatkan lebih banyak info tentang Keibubapaan, sila dapatkannya
di sini.

Fahami anak autisme

Sebelum kita memahami tingkah laku makan anak autisme, jom ketahui apakah yang dimaksudkan dengan autisme itu.

Autisme adalah satu keadaan yang sangat membimbangkan jika ia berlaku kepada si kecil.
Ketidaknormalan
dalam perkembangan
 semula jadi kanak-kanak boleh menjadi petanda keadaan ini.

Kanak-kanak autistik dengan ketidakupayaan adalah sukar untuk bercampur dengan rakan-rakan sebaya lain dan komuniti.

Mereka cenderung berasa takut untuk berkomunikasi dengan individu lain. Tetapi, bagaimana pula dari segi tingkah laku makan?

Tingkah laku makan anak autisme

Menurut satu kajian baru dari
Penn State College of Medicine,
tingkah laku makan luar biasa mungkin menandakan seorang kanak-kanak perlu disaring untuk autisme.

Penyelidikan oleh Profesor Psikiatri, Susan Mayes, mendapati bahawa tingkah laku makan yang luar biasa berlaku pada 70 peratus (%) kanak-kanak dengan autisme, yang mana 15 kali lebih biasa daripada kanak-kanak neurotipikal.

Perbezaan tingkah laku makan anak autisme ini mungkin termasuk:

pilihan makanan yang sangat terhad

hipersensitiviti kepada tekstur makanan atau suhu

 kemam makanan (
pocketing food
) tanpa menelan

Menurut Mayes, tingkah laku ini hadir dalam kebanyakan kanak-kanak berumur satu tahun dengan autisme dan boleh memberi isyarat
kepada doktor
 dan ibu bapa bahawa kanak-kanak mungkin mempunyai keadaan ini.

“Jika pembekal penjagaan utama mendengar tentang tingkah laku ini daripada ibu bapa, mereka harus mempertimbangkan bagi merujuk anak untuk pemeriksaan autisme,” kata Mayes.

Mayes mengatakan bahawa dengan diagnosis awal autisme, lebih cepat kanak-kanak boleh memulakan rawatan dengan penganalisis tingkah laku.

Kajian terdahulu telah menunjukkan analisis tingkah laku yang digunakan menjadi yang paling berkesan jika dilaksanakan semasa tahun-tahun
prasekolah
.

Penganalisis tingkah laku menggunakan beberapa intervensi, termasuk ganjaran, untuk membuat perubahan positif dalam tingkah laku kanak-kanak dan mengajar pelbagai kemahiran yang diperlukan.

Perbezaan tingkah laku makan anak autisme dengan kanak-kanak biasa

Keith Williams, Pengarah
Feeding Program
 di Penn State Children’s Hospital menggunakan terapi ini untuk membantu pelbagai individu dengan tingkah laku makan yang luar biasa.

Beliau berkata bahawa mengenal pasti dan membetulkan kelakuan ini boleh membantu memastikan anak makan makanan yang betul.

Menurutnya, dia pernah merawat seorang kanak-kanak yang tidak makan apa-apa selain
daging
 dan hanya
minum teh
ais. Pemakanan seperti ini tidak memelihara kanak-kanak.

Williams juga menyatakan bahawa terdapat perbezaan antara tingkah laku makan anak autisme yang membimbangkan dan tabiat pemakanan yang biasa untuk kanak-kanak muda.

Beliau menjelaskan bahawa kebanyakan kanak-kanak tanpa keperluan khas perlahan-lahan akan menambahkan makanan dalam kepada diet mereka semasa perkembangan. Tetapi kanak-kanak yang mengalami gangguan spektrum autisme, tanpa campur tangan, akan sering menjadi pemakan yang selektif.

Williams berkata, mereka melihat kanak-kanak yang terus makan
makanan bayi
 atau yang tidak akan cuba tekstur yang berbeza. Dan juga melihat kanak-kanak gagal untuk beralih daripada
penyusuan botol
.

Mayes juga mengatakan bahawa kebanyakan pilihan
makanan anak autisme
 adalah terhad seperti
produk bijirin
, pasta dan roti, dan
nugget
 ayam.

Dia mengatakan bahawa kerana kanak-kanak dengan keadaan ini mempunyai hipersensitiviti deria dan perubahan tidak suka, mereka mungkin tidak mahu mencuba makanan baru dan akan sensitif terhadap
tekstur tertentu.

Mereka sering makan hanya makanan berjenama, berwarna atau berbentuk tertentu.

Jenis tingkah laku makan luar biasa

Penyelidikan ini juga menunjukkan bahawa kebanyakan kanak-kanak dengan autisme yang
mempunyai tingkah laku
 makan yang luar biasa mempunyai dua atau lebih jenis – hampir satu perempat mempunyai tiga atau lebih.

Namun, tiada seorang pun kanak-kanak yang mengalami masalah perkembangan lain yang mana tidak mempunyai autisme mempunyai tiga atau lebih.

Menurut Williams, ini adalah fenomena biasa, klinikal – dan ia telah mendorongnya dan rakannya untuk mengesyorkan kepada beberapa kanak-kanak untuk penilaian selanjutnya.

Baca juga:

Williams berkata, apabila menilai kanak-kanak dengan pelbagai masalah makan, kita mula tertanya-tanya jika anak-anak ini mungkin juga mempunyai diagnosis autisme. Dalam banyak kes, mereka akhirnya menerima diagnosis ini.

Para penyelidik menilai tingkah laku makan yang diterangkan dalam wawancara
ibu bapa
 lebih daripada 2,000 kanak-kanak dari dua kajian.

Mereka menyiasat perbezaan kekerapan tingkah laku makan yang luar biasa antara kanak-kanak biasa dan mereka yang mempunyai autisme,
gangguan hiperaktif defisit tumpuan (ADHD)
 dan gangguan lain.

Williams berkata, data kajian menunjukkan bahawa tingkah laku makan yang luar biasa boleh membantu diagnosis membezakan autisme daripada gangguan lain.

Walaupun kanak-kanak dari kedua-dua kumpulan mempunyai
tabiat makan
 yang luar biasa, mereka adalah tujuh kali lebih biasa dalam autisme berbanding dengan gangguan lain, menurut data kajian.

Menurut Williams, kajian ini memberikan bukti lanjut bahawa tingkah laku makan anak autisme yang luar biasa ini adalah peraturan dan bukan pengecualian untuk kanak-kanak d
engan autisme.


Pasangan Berkahwin Dikatakan Kurang Risiko Tekanan Darah Tinggi, Tapi Mengapa?

Fakta ini mungkin sedikit berbeza dengan apa yang selalu diperkatakan oleh sesetengah pihak bahawa berkahwin menyebabkan lebih banyak tekanan.

Oleh itu, macam-macam penyakit boleh datang. Itu adalah apa yang mereka dakwa.

Walau bagaimanapun, menurut kajian yang dimuatkan di dalam
National Center for Biotechnology Information (NCBI)
, ia menunjukkan sebaliknya.

Kajian yang bertajuk
Factors Affecting Hypertension among the Malaysian Elderly

ini mengatakan bahawa kes hipertensi lebih tinggi dalam kalangan bujang iaitu 48% manakala 42% dalam kalangan yang sudah berkahwin, dengan sampel lebih 2000 orang.

Bagaimana ia boleh berlaku?

Jika dilihat dengan teliti, banyak faktor yang boleh menjadi penyebab kepada dapatan kajian tersebut.

Antaranya adalah orang yang berkahwin mempunyai kadar hormon
stres
 kortisol yang lebih rendah berbanding bujang atau bercerai.

Hormon ini, dalam jangka masa panjang, berpotensi meningkatkan tekanan darah. Sokongan sosial yang berlaku antara pasangan mungkin menyumbang kepada keadaan ini.

Selain itu, pasangan berkahwin cenderung mengamalkan gaya hidup yang lebih sihat. Tanggungjawab yang bertambah serta peranan sebagai ibu dan bapa menjadikan mereka lebih berdisiplin dan berhati-hati dalam membuat keputusan sebelum mengambil kira ahli keluarganya.

Contohnya, jika ingin membeli rokok, mereka akan lebih berkira-kira dengan wang yang ingin digunakan serta kesan kesihatan yang mungkin terpalit kepada pasangan dan anak-anaknya.

Malah, ada kajian yang menemui bahawa pasangan berkahwin lebih mudah berhenti merokok.

Pasangan berkahwin juga secara amnya lebih sihat berbanding orang lain. Ada beberapa kajian yang menemui bahawa golongan ini lebih berkemungkinan untuk berjaya melawan kanser dan kurang risiko serangan jantung serta strok.

Menariknya, lelaki dilihat lebih banyak mendapat manfaat dalam perkahwinan berbanding wanita. Ini adalah kerana golongan wanita lebih terdedah kepada penganiyaan dan lebih terkesan dengan konflik rumah tangga.

Namun, mungkin juga boleh berlaku di mana bukan perkahwinan yang menggalakkan kesihatan. Sebaliknya, orang yang lebih sihat dan berharta serta berpendidikan cenderung untuk berkahwin.

Itu semua hanyalah fakta dan nombor daripada beberapa dapatan kajian. Setiap orang adalah berbeza dengan pelbagai pengaruh di dalam kehidupan sekelilingnya.

Selain sosial dan demografi, banyak lagi faktor-faktor lain yang menyumbang kepada tekanan darah tinggi.


4 Tip Menghangatkan Hubungan dengan Pasangan Setelah Anak Berdikari

Setelah berkeluarga, waktu anda akan lebih banyak dihabiskan untuk menguruskan anak-anak. Sama ada anda suka atau tidak, kadangkala pasangan anda sendiri diabaikan agar urusan anak-anak anda dapat diutamakan. Hal ini kadangkala membuatkan kemesraan antara anda dan pasangan kian basi, bahkan hilang begitu saja. Padahal sewaktu awal perkahwinan anda berdua sudah berjanji untuk tetap saling mencintai sehingga  ke akhir hayat. Kalau sudah begini, apa yang patut dilakukan?

Tidak usah risau! Baca penyelesaiannya di sini agar anda tetap boleh bermesra dengan suami dan memastikan api asmara tetap menyala setelah anak-anak dewasa dan berdikari.

Cara agar kembali mesra dengan suami setelah anak berdikari

Setelah bertahun-tahun hidup bersama, mengembalikan kemesraan seperti sewaktu kali pertama bercinta memang tidak semudah membalikkan telapak tangan. Rasa kaku dan canggung pasti muncul di awal waktu anda kembali hidup berduaan di rumah setelah anak berdikari, sama ada anak belajar dan bekerja mahupun berkeluarga sendiri.  Apatah lagi jika anda dan pasangan sudah terlalu lama berjarak kerana sibuk mengurus tanggungjawab masing-masing.

Namun, mengutip
Huffington Post
, sudah banyak penelitian yang membuktikan bahawa kebahagiaan dan keharmonian malah akan berada di puncaknya setelah anak-anak meninggalkan rumah. Berikut pelbagai strategi yang boleh anda dan suami lakukan untuk mengembalikan kemesraan yang memudar:

1. Sempatkan waktu untuk bersembang berdua setiap hari

Kalau sudah sekian tahun hidup bersama, anda mungkin sangat mengenali siapa pasangan anda seperti bayangan sendiri. Bermula daripada rutin hariannya, makanan kesukaan, hingga maklumat terperinci seperti apa yang membuatnya cepat marah atau sedih. Begitu juga sebaliknya. Pasangan anda adalah orang yang paling memahami siapa anda.

Ini boleh membuatkan bahan bualan kian terbatas. Mungkin yang biasa anda berdua sembangkan adalah hal-hal berulang tentang keadaan anak, rumah, kewangan dan pekerjaan. Cuba anda ingati semula, bilakah anda dan pasangan kali terakhir duduk santai dan bersembang seperti zaman bercinta dahulu?

Oleh itu, cubalah untuk memulakan tabiat bersembang hal-hal yang remeh walaupun kurang penting. Tidak ada salahnya untuk menghabiskan waktu bersembang memandangakan tanggungjawab anda berdua sebagai ibu bapa sudah jauh berkurang.

Bahkan, tidak ada salahnya untuk membicarakan seks dengan menyelitkan senda gurau ringan agar tidak kekok. Namun sebaik-baiknya, elakkan topik sekitar anak dan rumah, ya!

Siapa tahu dengan bersembang ringan seperti ini, anda berdua boleh kembali mesra dengan berkongsi fikiran, perasaan, mimpi, malah ketakutan dan kekecewaan Anda.

2. Tidak mengapa bermanja-manja lagi dengan pasangan

Ramai yang mengatakan jarak itu memisahkan. Jarak di sini maksudnya adalah kedekatan emosi atau ikatan batin antara anda dan pasangan. Semakin lama menikah, anda mungkin berasa semakin “jauh” dengan pasangan karena disibukkan rutin masing-masing. Lama kelamaan ini tidak hanya akan menjauhkan batin, tapi juga fizikal anda.

Untuk mengubahnya, cuba melakukan inisiatif yang sederhana namun spontan. Contohnya, memegang tangansi dia dan menyandarkan kepala pada bahunya sewaktu santai menonton TV berduaan di rumah. Atau, kejutkan dirinya dengan sesekali memberi kucupan di pipi atau pelukan hangat daripada belakang.

Walaupun kelihatan kecil, sentuhan fizikal seperti ini secara tidak langsung menunjukkan bahawa anda menghargai dirinya sehingga membuatkan pasangan berasa kewujudannya dihargai. Pasangan anda juga akan termotivasi untuk selalu berusaha “membalas” memanjakan anda.

3. Cari idea
berdating
 yang baru

Seiring berjalannya waktu, anda mungkin mula bosan dan berasa jenuh menjalani hubungan tersebut. Namun, jangan biarkannya berlarutan. Manfaatkan ketiadaan anak-anak di rumah untuk kembali mesra dengan pasangan melalui pelbagai aktiviti yang selama ini anda sukai atau ingin cuba tapi tidak pernah berkesempatan.

Contohnya, menonton filem bersama, makan malam istimewa di tempat kali pertama bertemu janji, pergi bercuti untuk “honeymoon kedua”, bersenam di luar, serta kegiatan lain yang boleh membuat anda kembali mesra dengan pasangan.

Pasangan yang menikmati
quality time
berdua dilaporkan lebih bahagia dalam waktu yang lama.

4. Hargai pasangan

Bertahun hidup bersama mungkin membuat anda lupa untuk menghargai pasangan selama ini. Padahal, menghargai pasangan adalah salah satu asas untuk sebuah hubungan yang bahagia.

Mulakanlah dengan hal sederhana, seperti dengan berterima kasih atas semua pengorbanan dan kerja keras yang selama ini telah dilakukannya untuk anda. Selain itu, jadi seorang pendengar yang baik ketika dia meluahkan perasaan kepada anda.

Hal ini bukan sahaja akan membuatkan pasangan berasa dihargai, tapi juga dapat menggalakkan masing-masing melihat hal-hal positif daripada diri masing-masing, sekaligus memotivasi anda berdua untuk selalu berusaha memberikan yang terbaik bagi satu sama lain.


Ada 4 Mitos Cegah Hamil Jika Pancut Luar Yang Tak Boleh 'Pakai', Tengok Nombor 2 Tu!

Alaaa…peluang kehamilan tipis kalau pancut luar, biasa dengar, bukan? Tetapi tahukah anda, hanya terdedah kepada air mazi boleh mengandung? Bagaimana pula dengan pacut luar, adalah amalan ini selamat? Jom, ketahui jawapannya dalam artikel di bawah.

Untuk mendapatkan lebih banyak info tentang Kehamilan, sila dapatkannya
di sini.

Benarkah terdedah pada air mazi boleh mengandung?

Soalan yang lazim ditanya: “Adakah saya berkemungkinan hamil tanpa pancut dalam?” atau “Terdedah kepada air mazi boleh mengandung?” Jawapannya adalah ya, tetapi peluangnya adalah sangat rendah.

Cara terbaik untuk mengelak kehamilan daripada berlaku adalah dengan menggunakan
perlindungan semasa melakukan hubungan kelamin
.

Untuk hamil, telur perlu bersenyawa dengan sperma. Biasanya, ini terjadi apabila air mani mengalami ejakulasi dan masuk ke dalam faraj.

Umumnya,
air mani yang dihasilkan lelaki mengandungi berjuta lebih sperma
 tetapi hanya satu daripadanya yang akan bersenyawa dengan telur semasa proses persenyawaan.

Risiko hamil tanpa pancut dalam

Terdapat beberapa mitos yang menjadi kepercayaan kebanyakan individu mengenai kebarangkalian untuk anda hamil tanpa penembusan seks. Mari lihat satu persatu.

Mitos 1: Air mazi boleh mengandung

Sebelum
lelaki mendapat ejakulasi
, zakarnya akan mengeluarkan cecair jernih yang dipanggil air mazi atau pra-klimaks (cecair pra-ejakulasi).

Setiap lelaki tidak ada cara untuk mengawal penghasilan cecair ini. Namun, pra-klimaks tidak mengandungi sperma hidup dan sihat. Jaid, kebarangkalian air mazi boleh mengandung adalah rendah.

Peluang kehamilan boleh berlaku semasa pengeluaran cecaira pra-klimaks apabila anda sempat menarik beberapa sperma hidup yang masih ada dalam uretra daripada ejakulasi sebelumnya.

Jadi berhati-hati atau anda mungkin
menerima perkhabaran kehamilan mengejut
yang tidak disangka!

Mitos 2: Anda boleh hamil daripada ‘bergoyang gerudi’

Sekali lagi, jawapannya adalah 99.9% tidak.

Rujuk kembali definisi di atas, kehamilan terjadi apabila sperma bertemu dengan telur. Ini tidak mungkin berlaku jika ia beralas. Walaupun jika anda tanpa berpakaian, peluangnya masih lagi tipis.

Untuk sperma sampai kepada telur, ia perlu melalui faraj anda, kemudian melalui serviks dan melepasi rahim. Seterusnya sperma perlu melalui tiub fallopian menuju ke ovari supaya akhirnya sampai ke telur.

Paling cepat sperma boleh sampai adalah 45 minit untuk menghabiskan perjalanan tersebut.

Apabila sperma diletakkan di luar atau dekat dengan faraj, tidak mungkin sperma boleh melengkapkan perjalanan tersebut, jadi kemungkinan untuk hamil tanpa pancut dalam tidak akan terjadi.

Akan tetapi, jika air mani berada pada labia anda, sperma boleh masuk ke
terusan faraj
. Ini adalah tidak mungkin tetapi juga tidak mustahil, maka peluang kehamilan tetap wujud, okay?

Baca juga:

Suami Terpancut Dalam? Lakukan Segera 5 Perkara Ini Agar Tak Hamil!

Amboi, Nak Elak Hamil Guna Kaedah Pancut Luar, Ini Pro & Kontra Jika Cik Suami Lakukannya

Mitos 3: Anda boleh hamil melalui onani

Sudah tentu tidak jika anda adalah seorang
wanita yang beronani
.

Walau bagaimanapun, peluang kehamilan adalah mungkin jika anda dan pasangan melakukan onani bersama-sama di mana sperma mungkin berada pada tangan anda ataupun pasangan dan kemudian berpindah ke faraj anda melalui perlakuan onani.

Jadi masih wujud risiko untuk mengandung walaupun mungkin tipis.

Mitos 4: Anda boleh hamil daripada sperma yang ada dalam tab mandian panas atau kolam renang

Tidak, kerana persekitaran untuk sperma bertahan adalah pada mukus alkali.

Sudah tentulah dalam
bahagian alat sulit
 wanita kerana faraj adalah persekitaran asid tetapi dalam kitaran bulanan seseorang wanita, ia akan menghasilkan cecair yang dipanggil mukus serviks yang akan mengubah
kimia semula jadi faraj.
 Ia adalah penting untuk sperma bertahan.

Tanpa mukus tersebut, sperma akan mati dalam beberapa jam. Oleh itu, jika seseorang lelaki berejakulasi di dalam tab mandian panas atau kolam renang, bahan kimia dan suhu panas akan membunuh sperma sebelum sempat ia sampai kepada faraj.

Jadi sudah tentu risiko hamil tanpa pancut dalam di sini tidak akan berlaku.

Terkena air mazi boleh mengandung? Masih ada kemungkinan!

Mungkin peratusan untuk anda hamil tanpa pancut adalah tipis dan rendah. Namun harus diingatkan dalam keadaan tertentu perkara tersebut boleh berlaku tetapi peluangnya tersangatlah rendah.

Jadi, jika anda tidak mahu hamil, disarankan untuk
menggunakan perlindungan
 dan pelajari mengenai seks selamat.


Anak Suka Tanya Soalan Sama Berulang Kali? Ibu Ayah, Guna 4 Trik Ini!

Pening kepala apabila si kecil kerap tanya soalan sama berulang kali? Percayalah situasi ini turut dialami
ibu bapa
 lain. Biasanya ia didorong atas rasa ingin tahu si kecil.

Tetapi kenapa anak berkelakuan sedemikian dan bagaimana cara untuk bertindak balas? Baca selanjutnya untuk jawapan.

Untuk mendapatkan lebih banyak info tentang Keibubapaan, sila dapatkannya
di sini.

Bilakah rasa ingin tahu berkembang?

Tiada jawapan tepat untuk soalan tersebut kerana perkembangan setiap anak adalah berbeza.

Pun begitu, kebanyakan kanak-kanak akan mula bertanyakan soalan sekitar 18 bulan hingga 2 tahun – tempoh anak mula meningkatkan
kemahiran bahasa
 dan mengenal persekitaran mereka.

Bertanyakan soalan adalah penting
dalam perkembangan
 mereka – membantu memahami persekitaran dan belajar tentang ‘sebab’ dan ‘akibat’. Ia juga membantu anak membina perbendaharaan kata dan mempelajari perkataan baharu.

Menjelang usia du
a tah
un, anak seharusnya dapat membezakan antara
objek atau gambar
 biasa dengan bertanyakan “apa ini?”. Pada usia 32 bulan, anak akan mula bertanya perkara seperti apa, di mana dan siapa.

Adalah mustahil untuk menghalang si kecil daripada bertanyakan soalan dan mungkin mengulanginya kerana mereka mempunyai rasa ingin tahu yang mendalam.

Trivia

Seorang kanak-kanak boleh bertanyakan sehingga 40,000,000 soalan antara dua hingga empat tahun pertama kehidupannya.

Kenapa anak akan tanya soalan berulang kali?

Anak kecil sememangnya bersifat ingin tahu. Namun, ia boleh menjadi sesuatu yang merimaskan apabila mereka kerap mengulangi soalan yang sama.

2x, 3x malah mungkin hingga 10x soalan yang sama akan diulang. Maka anda harus bersedia memberi jawapan yang sama.

Ini kerana menurut pakar,
tingkah laku
 ini ada kaitan dengan perkembangan anak. Secara khususnya ia berkaitan dengan penambahbaikan dalam aspek seperti:

Rasa ingin tahu

Si kecil berminat untuk mempelajari perkara dan menyer
ap
 kemahiran baharu
 yang penting untuk pertumbuhan dan perkembangan mereka.

Rasa keinginan yang mendalam ini selalunya akan mencetuskan persoalan dan sebab di sebalik mengapa anak bertanya pelbagai soalan.

Oleh itu, jika anak bertanya tentang perkara sama bermakna mereka mempunyai minat yang besar untuk mengetahui lebih lanjut tentang objek, tugas atau individu tertentu.

Anak tanya soalan untuk ingatan dan pembelajaran

Anak yang mengulangi soalan juga sedang melatih daya ingatan mereka. Anak belajar dengan lebih baik
melalui pengalaman
 berulang dan bertanyakan soalan adalah sebahagian daripadanya.

Jika anak menanyakan soalan sama setiap kali anda memegang pemukul telur (
baking whisk
), seperti apakah fungsi alat tersebut, ia bermakna mereka berminat mengetahui mengapa ia sering digunakan.

Perhatian

Ada kalanya, soalan berulang bermakna si kecil mahukan perhatian anda. Mungkin anak menyedari bertanyakan soalan beberapa kali akan lebih mendapat perhatian anda berbanding
tantrum.

Praktis pertuturan dan bahasa

Soalan yang kerap ditanya berulang kali juga merupakan cara untuk anak mempraktikkan
pertuturan dan bahasa
 mereka. Bahkan ia merupakan sesuatu yang amat digalakkan.

Dengan menyoal, mereka belajar cara merangka frasa dan soalan dengan betul, cara penggunaan perkataan dan teknik sebutan yang tepat.

Fahami cara menangani rasa ingin tahu anak

Patutkah anda
menghentikan tabiat
 si kecil yang kerap bertanyakan soalan berulang kali? Oleh sebab ia melibatkan beberapa aspek perkembangan mereka, mungkin anda patut membiarkan mereka bertanyakan soalan, walaupun berulang kali.

Berita baiknya, terdapat teknik untuk membantu anak mendapat jawapan yang diinginkannya dan membebaskan kalian daripada tekanan menjawab pertanyaan sama sepanjang masa.

Anda boleh mencuba teknik berikut dan perhatikan sama ada ia berkesan kepada si kecil:

Huraikan jawapan

Kita kembali kepada soalan apa yang anda pegang
semasa memasak
 tadi. Daripada hanya memberikan
jawapan soalan
 bahawa alat tersebut adalah pemukul telur, mungkin boleh dihuraikan kegunaannya dan membiarkan anak melihat anda menggunakannya.

Baca juga:

Minta anak ulangi perkataan atau frasa

Selepas anak tanya soalan dan anda menerangkannya, cuba minta mereka untuk mengulangi perkataan seperti “Sebut
pemukul telur
“. Ini akan memberi peluang yang lebih baik untuk anak mengingati objek tersebut.

Kembalikan soalan kepada anak

Jika anda pernah menjawab soalan yang sama sebelum ini, mungkin kalian boleh cuba membalikkan keadaan dan bertanyakan kepada si kecil.

Tanyakan soalan seperti “Husna rasa kenapa Mama guna alat ini?” atau “Apa yang Husna rasa boleh Mama buat dengan alat ini?”.

Keadaan itu akan mendorong si kecil untuk berfikir dan mengingat semula memori terdahulu tentang sesuatu perkara. Situasi ini seterusnya dapat melatih anak untuk mudah mengingati pada
masa akan datang
.

Kembangkan rasa ingin tahu anak

Mungkin sudah tiba masanya untuk meningkatkan perbendaharaan kata dan kemahiran bahasa anak dengan mengajarnya kaedah bertanya lain mengenai perkara diminatinya.

Soalan terbuka adalah cara terbaik untuk melakukannya. Ajar si kecil untuk bertanyakan soalan seperti “Saya nak tahu lebih lanjut mengenainya”.

Dengan cara ini anak lebih cenderung menggunakan frasa yang sama pada masa hadapan dan tidak lagi akan mengulang soalan sama.

Akhir kata

Si kecil menanyakan soalan untuk mempelajari perkara baharu,
mengembangkan ingatan
 dan kemahiran bahasa serta untuk mendapatkan perhatian anda.

Apabila anak kerap tanya soalan yang sama, ia boleh meletihkan tetapi ingatlah ini hanya sementara. Bersabar dan layanilah kerenah mereka sebaiknya.